title: Matias Laine

text: Laine kilpaili Raket-luokassa vuonna 2003 saavuttaen vuoden tulokas-tittelin Raket Cup-sarjassa. Vuonna 2005 Laine voitti ICA Junior -luokan mestaruuden. Vuonna 2008 Laine kilpaili Formula Renault UK -talvisarjassa CRS Racing -tiimissä. Hän saavutti 50 pistettä sijoittuen yhdeksänneksi. Laine ajoi myös kaksi kilpailua Portugalin FR -talvisarjassa sijoittuen kilpailuissa sijoille 3 ja 13. Seuraavana vuonna Laine kilpaili sekä Formula Renault UK- ja Eurocup Formula Renault -sarjoissa ja Motopark Academyssa. Hän sijoittui neljänneksitoista FR UK -sarjassa ajaen pisteille kaikissa 12 kilpailussa ennen loukkaantumistaan Snettertonin kilpailussa. Eurocup-sarjassa hän sijoittui 22:sta kuudella pisteellä. Vuonna 2010 Laine kilpaili Formula 3 Euroseries -sarjassa saavuttaen kolme pistettä.


title: Matias Laine

text: Vuonna 2011 Laine kilpaili GP3-sarjassa tehtyään sopimuksen Manor-tallin kanssa. Laine ei saavuttanut pisteitä kauden aikana. Parhaaksi sijoitukseksi jäi 14 sija. Laine jatkoi uraansa GP3-sarjassa siirtyen Manorilta MW Arden -talliin. Laine otti GP3-uransa ensimmäiset pisteet sijoittumalla Barcelonan ensimmäisessä kilpailussa viidenneksi. Toisessa kilpailussa Laine sijoittui kolmanneksi, joka oli hänen GP3-uransa ensimmäisen palkintosija. Laine nappasi ensimmäisen GP3-voittonsa 2. syyskuuta Belgian Circuit de Spa-Francorchampsin radalla. Laine saalisti kaiken kaikkiaan neljä palkintokorokesijaa, yhden voiton ja yhden kilpailun nopeimman kierroksen. Laine sijoittui loppupisteissä viidenneksi.


title: Matias Laine

text: Vuonna 2013 Laine siirtyi kilpailemaan Formula Renault 3.5 -sarjaan kilpaillen P1 Motorsport -tiimissä. Hän ajoi heti ensimmäisessä kilpailussaan pisteille sijoittuen yhdeksänneksi Monzan ensimmäisessä lähdössä. Seuraavat pisteet hän nappasi Unkarin Hungaroringillä ajaen sateisessa kilpailussa maaliin kymmenentenä. Espanjan Barcelonan ensimmäisessä kilpailussa Laine lähti ruudusta 15:s. Hän nousi lähtökolarien myötä kilpailussa seitsemänneksi ja piti sijansa myös maaliin asti ajaen kauden parhaan sijoituksensa. Laine saavutti kauden aikana yhdeksän pistettä sijoittuen sarjan 23:ksi. Vuonna 2014 Laine jatkaa samassa tallissa, joka tosin muutti nimensä Strakka Racingiksi. Kauden avauskilpailussa Laine ajoi kymmenneksi saavuttaen yhden pisteen. Belgian ensimmäisessä kilpailussa Laine lähti seitsemännestä lähtöruudusta ja nousi startissa kolmanneksi. Viimeisellä kierroksella hän joutui antautumaan Jazeman Jaafarille ja Laine ajoi lopulta maaliin neljänneksi. Toisessa kilpailussa Laine sijoittui seitsemänneksi ja ajoi kisan nopeimman kierroksen. Laine saavutti lopulta 40 pistettä sijoittuen sarjan loppupisteissä 13:ksi.


title: Matias Laine

text: Lihavointi tarkoittaa paalupaikkaa ja "kursivointi" nopeinta kierrosta.


title: Ratsastus kesäolympialaisissa 1952 – esteratsastuksen joukkuekilpailu

text: Helsingin olympiakisojen esteratsastuksen joukkuekilpailuun osallistui 15 joukkuetta. Kilpailu käytiin 3. elokuuta henkilökohtaisen kilpailun yhteydessä. Joukkueen tulos saatiin laskemalla yhteen kolmen jäsenen pistemäärä.


title: Kidushait

text: Kidushait ("Hexanchidae") ovat kaulushaikaloihin kuuluva valtamerissä elävä kalaheimo.


title: Kidushait

text: Nykyisin eläviin kidushaihin kuuluu neljä lajia kolmessa suvussa. Toisinaan täpläkidushain ("Notorynchus cepedianus") katsotaan kuuluvan omaan heimoonsa "Notorynchidae". Suvut ja lajit ovat:


title: Kidushait

text: Kidushailajit ovat keskikokoisia tai suuria haita. Ne kasvavat 1,4–4,7 metriä pitkiksi ja suurin tavattu kidushai oli 4,7 m pitkä. Lajeilla on vain yksi selkäevä joka sijaitsee lähellä pyrstöä. Peräevä on selkäevää pienikokoisempi. "Hexanchus"-suvun lajeilla kidusaukkoja on kuusi ja kapeapäähailla ja täpläkidushailla niitä on seitsemän. Kalojen suu ulottuu silmien taakse, ylähampaat ovat teräväkärkiset ja alahampaat leveämmät, matalammat ja sahalaitaiset.


title: Kidushait

text: Kidushait ovat ovovivipaarisia eli synnyttävät eläviä poikasia. Ne pystyvät syömään suhteellisen isoja saaliseläimiä, kuten muita haita, rauskuja, luukaloja, nilviäisiä, äyriäisiä ja haaskoja.


title: Kidushait

text: Kidushailajeja tavataan Atlantin, Intian ja Tyynen valtameren alueilta. Ne elävät useimmiten syvissä vesissä ja niitä on tavattu aina 1 875 metrin syvyydestä.


title: Farfisa

text: Farfisa on italialainen yritys, joka tunnetaan lähinnä sen 1960–1980-luvuilla valmistamista sähköuruista ja muista soittimista. Farfisa teki myös radioita, televisioita ja muuta elektroniikkaa. Farfisa-urkuja on käytetty useissa eri musiikkityyleissä. Farfisa on Hammondin ja Voxin lisäksi tunnetuimpia sähköurkumerkkejä maailmassa.


title: Farfisa

text: Farfisa-yhtiön perustivat vuonna 1948 by Scandallin ja Sopranin perheet. 1960-luvun puolestavälistä alkaen yritys tuli tunnetuksi erityisesti kevyistä ja helposti kuljetettavista "combo"-uruista, joista tuli hyvin suosittuja keikkailevien muusikoiden instrumentteina. Menestystuotteeksi muodostui erityisesti transistoroidun sähköharmonikan pohjalta suunniteltu ja vuonna 1964 esitelty Farfisa Combo Compact.


title: Farfisa

text: Farfisa-urkuja käytti muun muassa Pink Floyd -yhtyeen Richard Wright etenkin yhtyeen varhaisilla albumeilla kuten "The Piper at the Gates of Dawn" ja "Ummagumma". Vähitellen hän alkoi suosia Hammondia, ja viimeisen kerran Farfisa Compact Duoa kuullaan albumin "The Dark Side of the Moon" kappaleella ”Time”.


title: Farfisa

text: Nykyisin Farfisa valmistaa ovipuhelimia.


title: Getter Jaani

text: Getter Jaani (s. 3. helmikuuta 1993 Tallinna) on virolainen pop-laulaja. Hän edusti maataan vuoden 2011 euroviisuissa kappaleella ”Rockefeller Street”.


title: Getter Jaani

text: Jaani sijoittui neljänneksi virolaisen lauluohjelma Eesti otsib superstaarin kolmannella kaudella vuonna 2009. Vuonna 2010 Jaani esiintyi Viron High School Musicalissa, "Keskkoolimuusikal". Samaan aikaan hän alkoi tehdä ensimmäistä albumiaan Moonwalk-levy-yhtiön kanssa. Hänen EP:nsä "Parim päev" oli vuoden 2010 soitetuin kappale Viron radioissa. Jaani edusti maataan vuoden 2011 euroviisuissa Sven Lõhmusin kirjoittamalla kappaleella ”Rockefeller Street”. Hän oli kilpailun nuorin osallistuja.


title: Järein asein

text: Järein asein ("The Gun Seller") on Hugh Laurien vuonna 1996 ilmestynyt esikoisteos. Teos ilmestyi suomeksi vuonna 2011 Tammen kustantamana, ja sen on suomentanut Aleksi Milonoff.


title: Järein asein

text: Hugh Laurie tunnetaan ensisijaisesti näyttelijänä, muun muassa sarjan "House" pääosassa Gregory Housena, mutta lisäksi hän on muusikko, ohjaaja ja kirjailija. Hän on kirjoittanut kaksi romaania, 1996 ilmestyneen dekkarin "Järein asein" 1996 ja sen jatkoksi paljon julkisuutta saaneen mutta yhä julkaisemattoman romaanin "Paper Soldiers".


title: Järein asein

text: Näyttelijäurallaan huipulla oleva Laurie tarjosi käsikirjoitusta kustantajalle salanimellä, jotta julkaisupäätös olisi aito, mutta teos ilmestyi lopulta oikealla tekijänimellä. Kun "Järein asein" ilmestyi, New York Timesin kriitikko luonnehti Laurieta sanoin: "nokkela, hurmaava, lämmin, katu-uskottava ja rohkea". Kun teos ilmestyi Ranskassa 2009, se nousi heti myyntilistojen kärkeen. Vakavasta aiheesta kertovassa mutta huumorin sävyttämässä kertomuksessa on kauniita naisia, CIA, terroristeja sekä ripaus James Bondia. Nokkeluuksien ja yllätyskäänteiden värittämän kirjan tyylissä on sanottu olevan hiven W. G. Woodhousea.


title: Järein asein

text: Tarinan päähenkilö on mukavasta elämästä pitävä Englannin armeijan entinen upseeri Thomas Lang, joka armeijassa palveltuaan on ryhtynyt sekalaisiin pätkätöihin. Vanhojen suhteidensa avulla hän tekee töitä myös henkivartijana, ja erään keikan aikana hän saa tarjouksen palkkamurhaajan tehtävästä, josta hän kieltäytyy, sillä kylmäveriset murhat eivät ole hänen alaansa. Hän lähtee varoittamaan suunniteltua uhria, amerikkalaista liikemiestä Alexander Woolfia, jolloin hän törmää väkivaltaa uhkuvaan mieheen ja Woolfin kauniiseen tyttäreen Sarahiin. Niin kansainväliseen asekauppaan kietoutuva tarina vaarallisen totuuden metsästämisestä pääsee vauhtiin. Tapahtumapaikkoja ovat muun muassa Lontoo, Hollanti, Sveitsi ja Casablanca.


title: Korallia

text: Korallia on kokkolalaisen Claudia-yhtyeen esikoisalbumi vuodelta 1986. Levy ilmestyi Polarvoxin Amulet-levymerkillä ja sen tuotti T.T. Oksala. Oksala toimi myös levyn äänittäjänä Finnvox-studioilla.


title: Korallia

text: Levykannen kuvat otti Jan Kaila ja lay-out on Vesa Lempiäisen käsialaa. Logon suunnitteli Mikko Kaasinen. LP-levyn kannen valmisti Kirjapaino E. Kuronen.


title: Korallia

text: Kaikki kappaleet säveltänyt ja sanoittanut Petri Möller, kaikki kappaleet sovittanut Claudia.


title: Korallia

text: A-puoli


title: Korallia

text: B-puoli


title: Nuoriso- ja vapaa-ajanohjaaja

text: Nuoriso- ja vapaa-ajanohjaaja on ammattinimike Nuoriso- ja vapaa-ajanohjauksen perustutkinnon suorittaneille. Tutkinto on toisen asteen koulutus ja sen laajuus on 120 opintoviikkoa. Valmistuneet voivat työskennellä esimerkiksi nuorisotaloilla, -palveluissa ja leiriohjaajina. Tutkinnon jälkeen on hyvät edellytykset jatkaa ammattikorkeakouluun sosionomiksi tai yhteisöpedagogiksi.


title: Tweed (kangas)

text: Tweed on karstavillasta yleensä toimikkaaksi kudottu kangas, jota käytetään perinteisesti erityisesti pukujen ja päällystakkien valmistamiseen.


title: Tweed (kangas)

text: Tweedkangas on kestävää ja vettä hylkivää. Kangas on usein karheaa, mutta toimikasrakenne tekee siitä tiivisrakenteisenakin taipuisaa. Tweed voidaan valmistaa myös palttinaksi, mutta tämä sidos ei jousta. Yleisimmät kuviot ovat ruudut tai kalanruoto. Hienovaraisia värivaikutelmia saadaan käyttämällä kaksi- tai kolminkertaiseksi kerrattuja lankoja, joiden säikeet ovat erisävyisiä.


title: Tweed (kangas)

text: Perinteiset tweedpukineet ovat olleet erityisen suosittuja urheilullisissa metsästys- ja kalastusasuissa. Naisten vaatetusmuodin tunnetuimpia tweedasusteita ovat olleet Coco Chanelin kevyistä tweedkankaista suunnittelemat ja nauhoin reunustetut jakkupuvut. Uusi tweedkankaiden käyttöalue ovat erilaiset vanhat tai uusvanhat äänenvahvistimet , joissa kangas peittää kaiuttimia. 2000-luvun pukine- ja asustesuunnittelijat sekä muodinluojat ovat myös ottaneet tweedit valikoimiinsa.


title: Tweed (kangas)

text:
Tweedkankaan alkuperäinen skotinkielinen nimi oli "tweel" (toimikas, "twill"), joka juontuu sen suosituimmasta sidoksesta. Nimeä on selitetty myös niin, että noin 1830 muuan lontoolainen kauppias olisi saanut "tweelejä" koskeneen kirjeen Hawichissa sijainneelta liikkeeltä. Kauppias kuitenkin erehtyi lukiessaan käsin kirjoittua tekstiä ja otaksui, että kyseessä olisi Skotlannin rajaseudulla sijaitsevan tekstiiliteollisuuskeskuksen halki virtaavan Tweed-joen mukaan nimetty tuotemerkki. Tämä seurauksena tuotteita mainostettiin nimellä tweed, jota nykyisin käytetään.
The Harris Tweed Authority


title: Long Road to Ruin

text: "Long Road to Ruin" on Foo Fightersin kuudennen studioalbumin "Echoes, Silence, Patience & Gracen" toinen single. Kappaleen musiikkivideo julkaistiin 1. marraskuuta 2007 ja single 3. joulukuuta 2007. Musiikkivideolla esiintyy näyttelijä Rashida Jones ja sen ohjasi Jesse Peretz, joka oli aiemmin työskennellyt yhtyeen kanssa kappaleissa "Big Me", "Learn to Fly", "The One", ja "Low".


title: Pasterze

text: Pasterze on Itävallan sekä Itä-Alppien pisin jäätikkö. 8,4 kilometriä pitkä jäätikkö sijaitsee Hohe Tauernin vuoristoalueella.


title: Kaiken oudon ensyklopedia

text: Kaiken oudon ensyklopedia on tiedetoimittaja Jani Kaaron vuonna 2009 ilmestynyt hakuteos ”oudoista” ilmiöistä ja uskomuksista.


title: Kaiken oudon ensyklopedia

text: "Keskisuomalaisen" arvostelijan Marko Ahosen mukaan ”järjettömille uskomuksille on kiva nauraa, kunnes mieleen tulee, että huuhaa-uskovaiset ovat ihmisiä hekin, mikä taas johtaa suruun. Välillä jää suu auki hämmennyksestä silloinkin, kun aihe on entuudestaan tuttu. Kun on lukenut aukeaman verran antroposofian perusteita, en ainakaan itse pistäisi lastani steiner-kouluun.”


title: Wheels

text: "Wheels" on rockyhtye Foo Fightersin single. Se debytoi radiossa 23. syyskuuta 2009 ja se julkaistiin virallisesti 29. syyskuuta. Kappale soitettiin ensi kertaa livenä Valkoisessa talossa osana itsenäisyyspäiväjuhlaa. Kappaleet "Wheels" sekä "Word Forward" nauhoitettiin kokoelma-albumille "Greatest Hits" tuottaja Butch Vigin kanssa.


title: Wheels

text: Kappaleen musiikkivideo julkaistiin lokakuussa 2009. Videossa yhtye esiintyi vanhassa varastossa soittaen kappaletta. Videon ohjasi Sam Brown.


title: Luettelo Eminemin saamista palkinnoista ja ehdokkuuksista

text: Yhdysvaltalainen rap-artisti Eminem on voittanut uransa aikana useita palkintoja.


title: Helmikirjonta

text: Helmikirjonta on perinteinen käsityömenetelmä, jota on käytetty eri puolilla maailmaa.


title: Helmikirjonta

text: Intiaanit ovat käyttäneet helmiä perinteisten asusteidensa koristamiseen sekä kutomalla että kirjomalla. Erityisesti helmillä koristeltiin juhlavaatteita. Helmiä valmistettiin kivistä, luista, kynsistä ja simpukoista. Myöhemmin he tekivät helmitöitään myös Euroopasta tuoduilla eri värisillä lasihelmillä, joita heille möivät mm. tutkimusretkeilijät, uudisasukkaat sekä lähetyssaarnaajat. Kuviot ja värit vaihtelivat eri heimojen kesken ja niillä saattoi olla erilaisia symbolisia merkityksiä. Helmikudonnalla he valmistivat erilaisia vöitä, rannekkeita ym. erilaisten tapahtumien kunniaksi. Nykyisin helmikudonnalla tehdään mm. rannekoruja ja pääpantoja.


title: Musiqq

text: Musiqq on vuonna 2009 perustettu latvialainen duo, jonka muodostavat Marats Ogļezņevs ja Emīls Balceris. Musiqq edusti Latviaa vuoden 2011 Eurovision laulukilpailussa kappaleella "Angel in Disguise". Esitys ei selviytynyt semifinaalista finaaliin.


title: Musiqq

text: Albumit


title: Maailma jonka Jones teki

text: Maailma jonka Jones teki () on Philip K. Dickin tieteisromaani vuodelta 1956.


title: Kehän sankarit

text: Kehän sankarit on suomalaisen urheilutoimittaja Ilmo Lounasheimon kirjoittama, vuonna 1987 julkaistu kirja, joka kuuluu WSOY:n "Pikkujättiläinen"-kirjasarjaan. Kirjassa käsitellään ammattinyrkkeilyn historiaa, kuuluisia ammattinyrkkeilijöitä sekä lajin arvostetuimpia suomalaisia.


title: Kehän sankarit

text: Kehän sankarit valittiin Vuoden urheilukirjaksi 1987.


title: Kolumbiansaku

text: Kolumbiansaku ("Penelope perspicax") on erittäin uhanalainen lintulaji, joka elää Kolumbiassa.


title: Kolumbiansaku

text: Kolumbiansaku kasvaa 76 cm pitkäksi. Se on muualta ruskeankirjava, mutta leuan alla on punainen alue. Pään ja kaulan höyhenissä on valkoinen reunus, joka muodostaa juovakuvion. Linnun ääni on voimakasta töötötystä varsinkin soidinaikana.


title: Kolumbiansaku

text: Kolumbiansakuja tavataan Andien länsi- ja keskiosassa. Ne elävät ikimetsässä 1600–2000 metrin korkeudessa vuoren rinteillä, mutta viime vuosina niitä on tavattu istutetuista metsistä myös alempaa. Elinympäristön katoaminen on tehnyt lajista erittäin uhanalaisen.


title: Fine Young Cannibals (albumi)

text: Fine Young Cannibals on brittiläisen yhtyeen Fine Young Cannibals esikoisalbumi vuodelta 1985. Levyn on kustantanut London Records, jonka osoite on ollut 15 Saint George Street, London W1R 9DE.


title: Fine Young Cannibals (albumi)

text: Tuottajina ovat toimineet Robin Millar, yhtyeen jäsenet sekä Mike Pela ja Alvin Clarke.


title: Fine Young Cannibals (albumi)

text: Tuotantoinsinöörinä on toiminut Mike Pela ja apulaisinsinöörinä Dave Anderson. Kappaleilla 1/6 insinöörinä on ollut Alvin Clarke. Hän on myös täydentänyt kappaleiden 3/8 äänitystä. Kappaleella 4 lisätoimia on tehnyt Phil Savage. Leikkausinsinöörinä on ollut Tim Young. Robin Millar ja Mike Pela ovat miksanneet kappaleet 3/5/7/8/9/10.


title: Fine Young Cannibals (albumi)

text: Albumi on äänitetty Power Plant -studiolla paitsi kappaleiden 6/9 ja kappaleiden 3/8 lisä-äänitysten osalta Sound Suite -studiolla.


title: Fine Young Cannibals (albumi)

text: Levykannen kuvan on ottanut Anton Corbijn ja takakannen kuvan Paul Slattery. Levykannen suunnittelusta on vastannut KB.


title: Fine Young Cannibals (albumi)

text: Yhtyeen managerina on toiminut Mostyn Music Englannin Quintonissa.


title: Fine Young Cannibals (albumi)

text: Sivu 1


title: Fine Young Cannibals (albumi)

text:
1. "Johnny Come Home" (Steele / Gift)
2. "Couldn't Care More" (Steele / Gift)
3. "Don't Ask Me to Choose" (Steele / Gift / Cox)
4. "Funny How Love Is" (Steele / Gift / Cox)
5. "Suspicious Minds" (James)


title: Fine Young Cannibals (albumi)

text: Sivu 2


title: Fine Young Cannibals (albumi)

text:
6. "Blue" (Steele / Gift / Cox)
7. "Move to Work" (Steele / Gift)
8. "On a Promise" (Steele / Gift)
9. "Time Isn't Kind" (Steele / Gift / Cox)
10. "Like a Stranger" (Steele / Gift)


title: Fine Young Cannibals (albumi)

text: Kappaleiden julkaisija on Virgin Music paitsi kappaleen 5 Elvis-coverin osalta EMI Music. Muut kappaleet ovat yhtyeen omaa tekoa.


title: Fine Young Cannibals (albumi)

text: Tuottajat:Fine Young Cannibals:


title: Fine Young Cannibals (albumi)

text: sekä


title: Fernando Belluschi

text: Fernando Daniel Belluschi (s. 10. syyskuuta 1983 Los Quirquinchos, Argentiina) on argentiinalainen jalkapalloilija. Hän edustaa turkkilaista Bursasporia ja on pelipaikaltaan keskikenttäpelaaja.


title: Fernando Belluschi

text: Belluschi aloitti ammattilaisuransa vuonna 2002 rosariolaisesta Newell's Old Boysista. Joukkue voitti vuonna 2004 syyskauden (Apertura) mestaruuden. Vuonna 2006 Belluschi siirtyi River Plateen, jota hän edusti seuraavat kaksi vuotta. Tammikuussa 2008 hän siirtyi kreikkalaisseura Olympiakosiin 6,5 miljoonan euron siirtokorvauksella.


title: Fernando Belluschi

text: 6. heinäkuuta 2009 Belluschi siirtyi portugalilaiseen Portoon. Joukkue osti hänen omistusoikeuksistaan puolet 5 miljoonalla eurolla ja hän allekirjoitti vuoteen 2013 asti ulottuvan sopimuksen.


title: Mohsen Makhmalbaf

text: Mohsen Makhmalbaf (s. 29. toukokuuta 1957 Teheran) on iranilainen elokuvaohjaaja, -käsikirjoittaja ja -tuottaja. Nuoruudessaan hän osallistui Šaahin hallintoa vastustaneen ryhmän toimintaan ja sai 17-vuotiaana kuolemantuomion poliisin puukottamisesta. Teloitusta ei kuitenkaan pantu täytäntöön hänen ikänsä takia ja Makhmalbaf vapautui vankilasta vallankumouksen aikana oltuaan vankilassa viisi vuotta. Makhmalbaf on myöhemmin käsitellyt tapahtunutta vuonna 1996 valmistuneessa elokuvassa "Nun va Goldoon".


title: Mohsen Makhmalbaf

text: Vapauduttuaan Makhmalbaf alkoi kirjoittaa ja ensimmäinen hänen käsikirjoitukseensa pohjautunut elokuva valmistui 1981. Hänen esikoisohjauksensa valmistui seuraavana vuonna. Kansainvälistä huomiota Makhmalbaf sai vuonna 1986 valmistuneen omaelämäkerrallisen elokuvan "Dastforoush" myötä.


title: Mohsen Makhmalbaf

text: Makhmalbafista on tehty useita dokumenttielokuvia, joiden joukossa on muun muassa Abbas Kiarostamin ohjaama "Close-Up", joka valmistui vuonna 1990.


title: Edwin M. Lee

text: Edwin Mah Lee (5. toukokuuta 1952 Seattle, Washington – 12. joulukuuta 2017 San Francisco, Kalifornia) oli aasialaisamerikkalainen poliitikko. Hän oli San Franciscon pormestari tammikuusta 2011 kuolemaansa asti. Lee valittiin pormestariksi sen jälkeen, kun Gavin Newsom siirtyi Kalifornian varakuvernööriksi. Vajaan pormestarikauden päättymisen jälkeen Lee haki uudelle kaudelle, jolle hänet valittiin marraskuussa 2011.


title: Edwin M. Lee

text: Lee oli San Franciscon ensimmäinen aasialaisamerikkalainen pormestari. Hän oli naimisissa Anita Leen kanssa ja heillä oli kaksi yhteistä lasta. Hän kuoli 65-vuotiaana sydänkohtaukseen 12. joulukuuta 2017.


title: Anna Nalick

text: Anna Christine Nalick (s. 30. maaliskuuta 1984, Glendora, Kalifornia), on yhdysvaltalainen laulaja-lauluntekijä. Hänen debyyttialbuminsa "Wreck of the Day", joka sisältää radiohitin "Breathe (2 AM)", julkaistiin 19. huhtikuuta 2005.


title: Laura Toivanen

text: Laura Toivanen (21. heinäkuuta 1988 Polvijärvi) on suomalainen ampumahiihtäjä. Hän on edustanut vuodesta 2017 lähtien Enon Kisa-Poikia ja sitä ennen Kontiolahden Urheilijoita.


title: Laura Toivanen

text: Ampumahiihtäjä Ahti Toivanen on Laura Toivasen veli.


title: Laura Toivanen

text: Toivanen aloitti ampumahiihdon vuonna 2001. Hän voitti naisten Suomen mestaruuden 23. tammikuuta 2010 takaa-ajokilpailussa Kauhajoella.


title: Laura Toivanen

text: Toivanen osallistui ampumahiihdon maailmancupiin ensimmäisen kerran kaudella 2009–2010 Hochfilzenissä joulukuussa 2009. Hänen paras sijoituksensa on normaalimatkan 68. sija Ruhpoldingissa 2010–2011 ja Holmenkollenilla kaudella 2014–2015.


title: Laura Toivanen

text: Toivanen on edustanut Suomea naisten viestijoukkueessa maailmancupin osakilpailuissa. IBU-Cupissa hänen paras sijoituksensa on 18.


title: Laura Toivanen

text: Vuonna 2009 Toivanen osallistui nuorten maailmanmestaruuskilpailuihin Canmoressa Kanadassa. Hän oli pikakilpailussa 39:s ja takaa-ajossa 45:s.


title: Laura Toivanen

text: Helmikuussa 2011 järjestetyissä Euroopan mestaruuskilpailuissa Toivanen osallistui normaalikilpailuun sijoittuen 35:nneksi. Pikakilpailussa hän oli 40:s ja takaa-ajokilpailussa 32:s.


title: Laura Toivanen

text: Toivanen pääsi edustamaan Suomea ampumahiihdon maailmanmestaruuskisoihin 2011. Hän osallistui normaalikilpailuun ollen 49. sijalla ja viestin 3. osuudelle Suomen päätyessä sijalle 11.


title: Laura Toivanen

text: Hän on opiskellut kieliä ja liikuntalääketiedettä Itä-Suomen yliopistossa.


title: The Hard Corps

text: The Hard Corps on vuonna 2006 suoraan DVD:lle julkaistu yhdysvaltalainen toimintaelokuva. Elokuvan on ohjannut Sheldon Lettich, joka myös käsikirjoitti elokuvan yhdessä George Saundersin kanssa. Pääosissa näyttelivät Jean-Claude Van Damme, Vivica A. Fox ja Razaaq Adoti. Van Damme vastasi myös taistelukohtausten koreografiasta.


title: The Hard Corps

text: Phillippe Sauvage on entinen sotaveteraani, joka taisteli viimeiset kolme vuotta Afganistanissa ja Irakissa. Hänet palkataan entisen nyrkkeilyn raskaansarjan maailmanmestarin Wayne Barclayn henkivartijaksi, josta on tullut nykyisin liikemies. Barclay tarvitsee perheineen suojelusta rap-musiikkimogulilta, jonka Barclay passitti vuosia sitten vankilaan. Räppäri on juuri kärsinyt tuomionsa ja astuu vapauteen hakemaan kostoa. Sauvage kokoaa yhteen joukon nuoria taistelijoita ja entisiä sotilaita, jotka muodostavat ryhmän nimeltä The Hard Corps. Tilanne menee kuitenkin tukalaksi, kun Barclay alkaa epäillä siskonsa rakastuneen henkivartijaansa Sauvageen, jonka hän epäilee olevan lisäksi henkisesti sekaisin sodan jäljiltä.


title: The Hard Corps

text: Suomessa elokuva julkaistiin suoraan DVD:lle 5. joulukuuta 2006.


title: The Hard Corps

text: Elokuvaa kuvattiin Romanian elokuvastudiolla Castel Film Studiossa ja Kanadassa, Vancouverissa.


title: HAL HJT-16 Kiran

text: HAL HJT-16 Kiran (valonsäde) on intialainen suihkuharjoituskone, jonka ensilento tehtiin 4. syyskuuta 1964. Se tuli Intian ilmavoimien ja laivaston käyttöön vuonna 1968 ja on edelleen käytössä. Koneita valmistettiin 190 kappaletta.


title: HAL HJT-16 Kiran

text: Kiran korvataan HAL HJT-36 -koneella, joka on 2010-luvulla koelentovaiheessa. Intian ilmavoimat on ottanut 12 HJT-36-konetta käyttönsä.


title: Boyacá

text:
Boyacá on yksi Kolumbian 32 departementista. Sen pääkaupunki on Tunja, pinta-ala 23 189 km² ja asukasluku vuonna 2009 oli noin 1,3 miljoonaa.
Alueen kaivoksista saadaan hopeaa, kaoliinia ja smaragdeja.


title: Ratsastus kesäolympialaisissa 1952 – kenttäratsastuksen yksilökilpailu

text: Helsingin olympiakisojen kenttäratsastukseen osallistui 59 kilpailijaa 21 maasta. Kilpailu käytiin 30. heinäkuuta - 2. elokuuta. Samassa yhteydessä käytiin myös joukkuekilpailu.


text:
Ensimmäisenä päivänä käytiin kouluratsastuskoe, jonka jälkeen kilpailun johdossa oli Suomen Mauno Roiha. Toisena päivänä suoritettiin kestävyyskoe, jonka D-vaihe (8 km maastoesteratsastusta) koitui kohtaloksi monille ratsukoille, muun muassa Roihalle. Vaiheet A (7 km) ja C (15 km) olivat matkaratsastusta, vaihe B taas nopeaa sekaestelaukkaa (4 km, steeplechase eli stiippeli). E-vaihe oli ratsastusta 2 km tasamaalla.
Miinuspisteitä sai koulukokeen lisäksi muun muassa pudotetuista esteistä, kieltäytymisistä ja ihanneajan ylityksestä. Vaiheissa B ja D annettiin hyvityspisteitä ihanneajan alituksesta. Kolmantena päivänä ratsastettiin vielä esteratsastuskoe.


title: Biologinen hierarkia

text: Biologinen hierarkia tai elämän järjestys tarkoittaa monimutkaisten biologisten rakenteiden muodostamaa hierarkiaa. Tämä rakenne määrittelee elämän reduktionistisesti. Perinteisesti hierarkian pienimmän osan muodostavat atomit ja suurimman biosfäärit. Hierarkian ylempiä tasoja kuvataan yleensä ekologiseksi hierarkiaksi.


title: Biologinen hierarkia

text: Hierarkian kukin taso kuvaa kasvavaa kompleksisuutta, jossa kunkin tason systeemi koostuu alemman tason perusyksiköistä. Hierarkian taustalla on käsite "emergenssi", jonka mukaan tasolla esiintyviä ominaisuuksia ei löydy alemmilta tasoilta.


title: Biologinen hierarkia

text: Organisoituminen viittaa lisäksi organismin koskeaan entropian tasoon. Ideaalisesti kunkin lajin yksittäisillä organismeilla on sama rakenne. Esimerkiksi tyypillisesti ihmisellä on vartalo, jonka alaosassa on kaksi jalkaa alhaalla ja eri puolilla kaksi kättä eri sekä yläosassa pää. On erittäin harvinaista (ja fysiologisista ja biomekaanisista tekijöistä johtuen yleensä mahdotonta) löytää ihmistä, jolla on kaikki nämä rakenteet, mutta eri järjestyksessä.


title: Biologinen hierarkia

text: Elämän rakentuminen hierarkiana on useiden tieteellisten menetelmien, erityisesti lääketieteen perusolettama. Ilman organisaatiota olisi huomattavasti vaikeampaa hyödyntää fysikaalisten ja kemiallisten ilmiöiden vaikutuksia sairauksien hoitamisessa. Esimerkiksi kognitiivinen ja behavioraalinen neurotietiede pohjautuvat näkemykselle, jonka mukaan aivot rakentuvat tietynlaisista erikoistuneista soluista. Myöskään farmakologian peruskäsitteitä ei voitaisi määritellä, jos ei tiedettäisi, että solutasolla tapahtuva muutos vaikuttaa koko organismiin. Sovellukset ulottuvat myös ekologille tasoille. Esimerkiksi DDT:n suora vaikutus tapahtuu solun alapuolisella tasolla, mutta vaikutukset ulottuvat hierarkian ylemmille tasoille. Teoriassa yhdessä atomissa tapahtuva muutos voisi aiheuttaa muutoksen koko biosfäärissä.


title: Biologinen hierarkia

text: Tasot yksinkertaisimmasta monimutkaisimpaan ovat:Monimutkaisemmat rakenteet voivat sisältää useita muita elementtejä. Esimerkiksi molekyylin voidaan katsoa koostuvan joukosta alkuaineita ja atomi voidaan jakaa subatomisiin hiukkasiin (nämä eivät kuitenkaan kuulu biologiseen hierarkiamalliin).


title: Biologinen hierarkia

text: Jokainen taso voidaan kuvata alempien tasojen elementtien avulla. Esimerkiksi eliö voidaan kuvata atomien tai elinten muodostamana joukkona, Jokaisen tason mukana syntyy joukko toimintoja elämän hallitsemiseksi. Näitä toimintoja ei tarvita alemmilla tasoilla ja näitä kutsutaan "emergenteiksi ominaisuuksiksi".


title: Jorge Gaitán

text: Jorge Eliécer Gaitán Ayala (1903–1948) oli kolumbialainen liberaalipoliitikko ja lakimies. Hän toimi opetus- ja työvoimaministerinä sekä Bogotán pormestarina. Hän oli kaksi kertaa presidenttiehdokkaana, ja vuonna 1948 hänet murhattiin kesken presidenttikampanjansa. Murha johti mellakoihin, joista kehittyi maata ravistellut väkivallan aalto La Violencia.


title: Smoothie

text: Smoothie on useimmiten marjoista, hedelmistä, kasviksista tai vihanneksista sekä joskus myös maitotuotteista valmistettu juoma, joka on peräisin Yhdysvalloista. Se valmistetaan tehosekoittimen avulla ja on paksua, kylmää ja makeaa. Tämä väli- ja aamupalana usein nautittava juoma voi olla myös suolainen, esimerkiksi kurkusta tai avokadosta valmistettu.


title: Smoothie

text: Smoothie valmistetaan usein ravinteikkaista ainesosista, minkä ansiosta se on laihduttajien suosiossa. Siihen voidaan kuitenkin lisätä myös paljon sokeria tai epäterveellisiä ruoka-aineita.


title: Smoothie

text: Smoothie eroaa pirtelöstä siten, että jäätelön sijaan siihen käytetään maustamatonta jogurttia, soijamaitoa tai tofua sekä täystuoremehuja, joissa on mukana myös hedelmälihaa.


title: Caquetá (departementti)

text: Caquetá on yksi Kolumbian 32 departementista. Sen pääkaupunki on Florencia, pinta-ala 88 965 km² ja asukasluku vuonna 2009 oli 442 033.


title: Caquetá (departementti)

text: Departementti on Amazonin sademetsää. Joet ovat tärkeitä liikkumisväyliä. Niihin kuuluvat Caquetá, Caguán, Orteguaza, Yarí ja Apaporis.


title: Ulluko

text: Ulluko ("Ullucus tuberosus") on eteläamerikkalainen viljelyskasvi, joka tuottaa perunan tapaisia syötäviä maanalaisia mukuloita. Sitä viljellään lähes yksinomaan Andeilla, mutta tutkijat pitävät mahdollisena, että sitä voitaisiin tulevaisuudessa viljellä suuressa määrin laajalti muuallakin. Andien seudulla siitä käytetään yleisesti myös nimitystä "papa lisa".


title: Ulluko

text: Ullukon mukulat ovat pinnalta sileitä, tärkkelyspitoisia, miedon makuisia, yleensä pienempiä kuin perunat. Niiden väri vaihtelee; niitä on punaisia, keltaisia, valkoisia ja vihreitä.


title: Ulluko

text: Ullukoa on viljelty Etelä-Amerikassa jo tuhansia vuosia. Se kasvaa Kolumbiasta Argentiinan pohjoisosiin ulottuvalla alueella, pääasiassa 3000–4000 metrin korkeudessa Andien vuoristossa. Vaikka tämä alue on lähellä päiväntasaajaa, näin korkealla vuoristossa on jo selvästi viileämpää kuin tropiikissa alavilla mailla. Ulluko onkin sopeutunut erityisesti juuri Andien olosuhteisiin, minkä vuoksi sen viljelys ei olekaan sanottavasti levinnyt muualle. Erityisesti päivittäinen valoisa aika ei saa olla liian pitkä, minkä vuoksi se ei tuota mukuloista lauhkeassa vyöhykkeessä, jossa kesäisin on valoisaa suurimman osan vuorokaudesta.


title: Ulluko

text: Ullukoa lisätään kasvullisesti mukuloista, sillä hedelmiä ja siemeniä kasviin ei useimmiten muodostu lainkaan. Vielä 1980-luvulla ei edes tiedetty, minkälaisia sen hedelmät ja siemenet ovat, vaan kasvin luultiin kokonaan menettäneen kykynsä muodostaa siemeniä. Ullukoa on kuitenkin tutkittu Turun yliopistossa yhteistyössä eteläamerikkalaisten tutkijoiden kanssa, ja tällöin kasvi on saatu eräillä edellytyksillä tuottamaan siemeniä, jotka on saatu myös itämään. Havaintoa on pidetty erityisen merkittävänä, koska se tekee mahdolliseksi risteyttää eri kantoja keskenään uusien lajikkeiden kehittämiseksi. Tämä saattaa tehdä mahdolliseksi ullukon laajamittaisen viljelyksen muuallakin kuin Andeilla.


title: Ulluko

text: Ullukon etuina on, että se tulee toimeen niukkaravinteisessakin maaperässä, eivätkä sitä vaivaa kasvitaudit läheskään yhtä pahasti kuin perunaa.


title: Another Station: Another Mile

text: Another Station: Another Mile on yhdysvaltalaisen Rise Against -punkyhtyeen vuonna 2010 julkaistu toinen DVD. Se sisältää livemateriaalia eri puolilta maailmaa sekä hieman dokumenttia. Kuvattua materiaalia ei ole käsitelty ennen levylle laittamista, joten se näkyy sellaisena kuin se on konsertista kuvattu.


title: Another Station: Another Mile

text: House of Blues, Boston, Yhdysvallat, 28. heinäkuuta 2009


title: Another Station: Another Mile

text: Much Music Awards, Toronto, Kanada, 21. kesäkuuta 2009


title: Another Station: Another Mile

text: Lollapalooza, Chicago, Yhdysvallat, 8. elokuuta 2009


title: Another Station: Another Mile

text: Area 4, Ludinghausen, Saksa, 22. elokuuta 2009


title: Another Station: Another Mile

text: Keletin rautatieasema, Budapest, Unkari, 21. kesäkuuta 2010


title: Another Station: Another Mile

text: Rock am Ring, Nürburgring, Saksa, 6. kesäkuuta 2010


title: Elaine Paige (albumi)

text: Elaine Paige on ko. brittiläisen laulajan toinen sooloalbumi, ja se on ilmestynyt vuonna 1981. Levyn on kustantanut WEA. Tuottajina ovat toimineet Tim Rice ja Andrew Powell. Powell on myös sovittanut kappaleet ja johtanut orkesteria.


title: Elaine Paige (albumi)

text: Äänittäjänä on ollut Jon Kelly apunaan David Woolley, Jon Jacobs ja Renate Blauel. Colin Fairley on viimeistellyt kappaleen "Falling Down to Earth" miksauksen ja kappaleen "I Want to Marry You" osalta David Hamilton-Smith. Albumi on äänitetty Lontoossa AIR-studioilla vuosina 1980 ja 1981.


title: Elaine Paige (albumi)

text: Levykannen valokuvat on ottanut John Swannell Woburn Abbey:ssä kuningatar Viktorian makuuhuoneessa Tavistockin markiisin ystävällisellä luvalla. Kampaajana on ollut Neville Danielle, ehostajana Sue Mann ja stylistinä Geraldine Flax. Taiteellisena johtajana on ollut Sue Proudlove. Osallisena on ollut myös Anni Ivil.


title: Elaine Paige (albumi)

text: Kappaleiden sanat on painettu levypussiin. Siinä on myös Peter Vernonin ottamat valokuvat Paigesta, kitaristi Ian Bairnsonista ja levyn tuottajaparista. Paul Simon esiintyy Paigen kanssa kuvassa, jonka on ottanut Richard Young.


title: Elaine Paige (albumi)

text: Elaine Paigen ihailijakerhoa on vetänyt Marion Billing, 16 Tithe Close, Holyport, Berkshire.


title: Elaine Paige (albumi)

text: Sivu 1Sivu 2Kappaleilla soittavat seuraavat muusikot, ellei ko. instrumentin kohdalla ole toisin mainittu:


title: Elaine Paige (albumi)

text: "If You Don’t Want My Love"


title: Elaine Paige (albumi)

text: "Far Side of the Bay"


title: Elaine Paige (albumi)

text: "So Sad (To Watch Good Love Go Bad)"


title: Elaine Paige (albumi)

text: "Secrets"


title: Elaine Paige (albumi)

text: "I Want to Marry You"


title: Elaine Paige (albumi)

text: "The Last One to Leave"


title: Elaine Paige (albumi)

text: "Hot As Sun"


title: Elaine Paige (albumi)

text: "Falling Down to Earth"


title: Elaine Paige (albumi)

text: "How the Heart Approaches What It Yearns"


title: Elaine Paige (albumi)

text: "Miss My Love Today"


title: Mingəçevir

text: Mingəçevir () on kaupunki Azerbaidžanissa. Se sijaitsee Kurajoen varrella 288 kilometriä Bakusta länteen. Kaupunki muodostaa Yevlaxin piirin ympäröimän erillisen hallintoalueen. Sinne johtaa Bakun ja Tbilisin väliseltä rautatieltä haarautuva sivurata. Asukkaita on 97 000 henkeä (vuonna 2010). Aikaisemmin kaupungissa oli huomattavat venäläis- ja armenialaisvähemmistöt (12,7 ja 12,6 % vuonna 1959). Vuoden 1999 väestönlaskennan mukaan 98,1 % asukkaista on azereja ja 1,1 % venäläisiä.


title: Mingəçevir

text: Paikkakunta on syntynyt vuonna 1945 Mingəçevirin vesivoimalaitoksen rakentamisen yhteydessä. Vuonna 1948 siitä tuli kaupunki. Nykyään Mingəçevirissä toimii kahden sähkövoimalan lisäksi kutomo, kaapelitehdas, kumitehdas, sähköeristeitä valmistava tehdas, lasikuitutehdas, kaksi konepajaa sekä elintarviketeollisuutta. Nähtävyyksiin kuuluvat vuonna 1952 rakennettu teatteritalo (entinen energeetikkojen kulttuuripalatsi) sekä kulttuuri- ja lepopuisto, jonka sisäänkäyntiä koristaa Səməd Vurğunin muistomerkki.


title: Mingəçevir

text: Kaupungin lähellä sijaitsee Taka-Kaukasian suurin arkeologinen löytöpaikka. Sen esine-, hauta- ja rakennuslöydöt ulottuvat 2000-luvulta eaa. aina 1600-luvulle saakka.


title: Rated-RKO

text: Rated-RKO oli heel tag team showpainipromootiossa, World Wrestling Entertainmentissä. Joukkueeseen kuuluivat Edge, Randy Orton ja managerina Lita. Nimi "Rated-RKO" tulee Edgen lempinimestä "Rated R Supestarista" ja Ortonin lopetusliikkeestä RKO:sta. Tiimi voitti kerran World Tag Team Championshipin.


title: Rated-RKO

text: 2. lokakuuta, 2006, Raw'ssa, D-Generation X (DX) (Shawn Michaels ja Triple H) maksoi Edgelle WWE mestaruuden steel cage matsissa, missä hän oli voittamassa John Cenan. Tämän jälkeen, Edge alkoi lähestymään Randy Ortonia ja pyytämään häntä muodostamaan tiimin päästäkseen eroon DX:ästä. Orton suostui liittymään Edgeen, kun hän kertoi, ettei Orton ollut menestynyt sitten Evolutionin aikoihin.


title: Rated-RKO

text: Pain Edgestä ja Ortonista tuli suorasanaisia DX:ää vastaan ja he pilkkasivat DX:ää aina kun vain pystyivät. He esimerkiksi pilkallisesti näyttelivät heitä, kuten DX:ällä oli ollut tapana tehdä muille. Rated-RKO ja DX kohtasivat ensimmäistä kertaa tag team matsissa Cyber Sundayssä, mihin fanit saivat päättä spesiaali tuomarin. Cyber Sundayssä, Rated-RKO voitti DX:än, kun Eric Bischoff laski heidät voittoon, vaikka Edge ja Orton käyttivät tuolia. Myöhemmin samana iltana Lita voitti WWE Women's Championshipin. Seuraavan illan Raw'ssa, Edge ja Orton kohtasivat Ric Flairin ja Roddy Piperin, mikä käytiin World Tag Team Championshipistä, missä Bischoff oli spesiaali tuomarina. Rated-RKO hävisi matsin, kun DX sekaantui matsiin.


title: Rated-RKO

text: Seuraavalla viikolla Rated-RKO voittivat mestaruuden revanssissa, kun he hyökkäsivät Piperin kimppuun, hänen tullessa kehään. Kun Piperiä kannettiin pukuhuoneille päin, Flairin täytyi puolustaa yksin mestaruutta.


title: Rated-RKO

text: Survivor Seriesissä, Lita vetäytyi eläkkeelle, kun hän hävisi Women's tittelin Mickie Jamesille. Samana iltana, Rated-RKO:n joukkue (Edge, Orton, Johnny Nitro, Mike Knox ja Gregory Helms) hävisi DX:n joukkueelle (Michaels, Hunter, Jeff Hardy, Matt Hardy ja CM Punk) kymmenen miehen eliminaation matsissa, missä yksikään DX:n joukkueesta ei eliminoitunut. Seuraavassa Raw'ssa, Edge ja Orton pieksivät Flairia, kunnes hän vuoti verta ja vieläkin jatkoivat, koska he tiesivät, että DX oli jo lähtenyt areenalta. Tämä teki heidän feudistaan henkilökohtaisemman. Tammikuussa 2007, New Year's Revolutionnissa, Rated-RKO puolusti onnistuneesti mestaruutta DX:ää vastaan, kun matsi pääyyti ei-tulokseen. Matsissa Triple H loukkaantui.


title: Rated-RKO

text: Triple H:n ollessa sairauslomalla, Rated-RKO jatkoi feudiaan Shawn Michaelsia vastaan. 29. tammikuuta, 2007 Raw'ssa, Rated-RKO hävisi World Tag Team mestaruuden Shawn Michaelsille ja John Cenalle. Edgen ja Ortonin välit alkoivat pikkuhiljaa kuumenemaan, kun molemmat väittivät ansaitsevan WWE mestaruusottelun. 26. helmikuuta, 2007, Raw'ssa, Orton ja Edge saivat revanssin World Tag Team mestaruudesta, mutta epäonnistuivat voittamaan ne takaisin, kun Edge jätti Ortonin yksin kehään.


title: Rated-RKO

text: Molemmat heistä ottelivat WrestleManiassa Money in the Bank tikapuuottelussa, minkä voittaja saisi haastaa, kenet mestarin vain haluaa. Kumpikaan ei MitB matsia voittanut. 16. huhtikuuta, 2007, he ottelivat handicap matsissa John Cenaa vastaan, mutta hävisivät, kun HBK sekaantui matsiin. Backlashissa, Orton ja Edge osallistuivat Fatal 4-Way-matsiin, mihin osallistuivat myös HBK ja Cena, ja matsi käytiin WWE mestaruudesta. Cena voitti ja säilytti mestaruuden.


title: Rated-RKO

text: 30. huhtikuuta, 2007, Raw'ssa, Edge ja Orton kohtasivat 1 vs. 1 matsissa, minkä voitti Edge. Tämän jälkeen Edge siirtyi SmackDown brändiin, missä hän voitti World Heavyweight mestaruuden, lunastaen Money in the Bank salkkunsa, minkä hän oli voittanut Mr. Kennedyltä. Tämä virallisti Rated-RKO:n hajoamisen.


title: Radioactive

text: "Radioactive" on yhdysvaltalaisen rockyhtye Kings of Leonin viidennen studioalbumin, "Come Around Sundownin", ensimmäinen single.


title: Radioactive

text: Kappale ja sen musiikkivideo julkaistiin 8. syyskuuta yhtyeen verkkosivuilla. Seuraavana päivänä se soi ensi kertaa radiossa. 14. syyskuuta kappale julkaistiin iTunesissa Yhdysvalloissa ja päivää myöhemmin muualla maailmassa.


title: Radioactive

text: Kappale oli ehdokkaana Grammyn saajaksi kategorioissa "Paras rock-kappale" ja "Paras rock-esitys duolta tai ryhmältä".


title: Radioactive

text: Digitaalinen lataus


title: Radioactive

text: UK 2-kappaleinen CD single


title: Cauca

text: Cauca on yksi Kolumbian 32 departementista. Sen pääkaupunki on Popayán, pinta-ala 29 308 km² ja asukasluku vuonna 2009 oli noin 1,3 miljoonaa.


title: Cauca

text: Kohta, jossa läntinen ja keskinen vuorijono eroavat toisistaan, sijaitsee Caucan departementissa, samoin kuin suurten jokien Magdalena, Cauca, Caquetá ja Patía lähteet. Alueella on järviä, vesiputouksia ja kuumia lähteitä. Departementti on Kolumbian toiseksi suurin sokeriruo’on tuotantoalue.


title: Pyro (kappale)

text: "Pyro" on yhdysvaltalaisen rockyhtyeen Kings of Leonin viidennen studioalbumin toinen single ja se julkaistiin 9. joulukuuta 2010. Kappaleen musiikkivideo julkaistiin samaan aikaan kuin itse single.


title: Holmes hölmöilee

text: Holmes hölmöilee ("Without a Clue") on vuonna 1988 valmistunut brittiläinen komediaelokuva, jonka ohjasi Thom Eberhardt. Pääosissa ovat Michael Caine ja Ben Kingsley.


title: Holmes hölmöilee

text: "Sherlock Holmes" on tohtori John Watsonin luoma hahmo, jonka nimen turvin Watson voi ratkoa rikoksia tuntemattomana. Suuri yleisö kuitenkin haluaa nähdä kuuluisan salapoliisin, ja Watson palkkaakin juopon työttömän näyttelijän, Reginald Kincaidin, esittämään Holmesia. Watson ja "Holmes" estävät pankkiryöstön, ja Holmes paistattelee lehdistön suosiossa, vaikka Watson onkin tehnyt käytännössä kaiken työn. Watson kyllästyy Kincaidin sietämättömään käytökseen ja antaa hänelle potkut. Watson kuitenkin joutuu palkkaamaan Kincaidin uudelleen, kun Englannin hallitus vaati Sherlock Holmesin ratkaisemaan Englannin pankkiin ja Peter Gilesiin liittyvän arvoituksen.


title: Angels Never Die

text: Angels Never Die on Doron viides sooloalbumi, joka julkaistiin 22. helmikuuta 1993.


title: Bakong

text: Bakong () on temppeli Kambodžassa lähellä nykyistä Roluosia. Kuningas Indravarman I (hallitsi 877-889) rakennutti sen 881 khmerien valtakunnan silloiseen pääkaupunkiin Hariharalayaan. Bakong on hindulainen Shivalle pyhitetty temppeli.


title: Bakong

text: Bakong oli Hariharalayan päätemppeli. Muodoltaan se oli keinotekoiselle kukkulalle rakennettu temppelivuori, joka kuvasti hindulaisen kosmologian Meru-vuorta. Meru-vuoren tapaan Bakongissa oli viisi porrastettua tasoa tai ”maailmaa”: nagat, garudat, rakshasat, yakshat ja huipulla maharadžat. Khmerien temppeleistä Bakong kuvastaa kaikkein tarkimmin Meru-vuorta.


title: Cəlilabadin piirikunta

text: Cəlilabadin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1441 neliökilometriä. Asukkaita on 193 800 henkeä (vuonna 2010).


title: Cəlilabadin piirikunta

text: Cəlilabadin piiri sijaitsee Azerbaidžanin kaakkoisosassa Talyšvuorten reuna-alueella. Se rajoittuu pohjoisessa Biləsuvarin, idässä Neftçalan ja etelässä Masallın ja Yardımlın piireihin sekä lännessä Iraniin.


title: Cəlilabadin piirikunta

text: Piirin keskus on Cəlilabadin kaupunki, josta on 210 kilometriä maan pääkaupunkiin Bakuun. Toinen huomattavampi paikkakunta on Göytəpən kaupunki. Kuntia on yhteensä 119 ja kyliä 117. Kaupunkiväestön osuus on 29,1 % (vuonna 2010).


title: Cəlilabadin piirikunta

text: Aikaisemmin seudulla oli huomattava venäläisvähemmistö (13,3 % vuonna 1959). Vuoden 1999 väestönlaskennan mukaan 99,7 % asukkaista on azereja.


title: Cəlilabadin piirikunta

text: Piirin kautta kulkee Bakun ja Astaran välinen M3-valtatie. Seudun pääelinkeino on maatalous, joka on keskittynyt viljan ja perunan viljelyyn sekä karjanhoitoon.


title: Cəlilabadin piirikunta

text: Paikallislehtenä ilmestyy "Yeni gün" (”Uusi päivä”).


title: Blue Echoes

text: Blue Echoes on trumpetisti Markku Johanssonin kolmas omalla nimellä julkaistu albumi. Julkaisuvuosi on 1986 ja levymerkki Dig It.


title: Blue Echoes

text: Markku Johanssonin lisäksi levyllä esiintyvät muusikot Peter Lerche, Olli Ahvenlahti, Kari Litmanen, Jari-Pekka Karvonen, Pertti Päivinen ja Juhani Aaltonen.


title: Blue Echoes

text: "Helsingin Sanomien" Lauri Karvonen sanoi levyn olevan uusi osoitus Markku Johanssonin kyvystä tehdä samalla sekä myyvää että taitavaa musiikkia. Hän rinnasti Johanssonin tyylin flyygelitorvensoittajana tunnettuun Chuck Mangioneen. Fazerin Musiikkikerhon jäsenlehdessä Hilkka Hyttinen totesi:


title: Apinakuningas (elokuva)

text: Apinakuningas () on kiinalainen vuonna 1961 valmistunut animaatioelokuva. Elokuvan ohjasi Wan Laiming, ja sen tuottamiseen osallistuivat kaikki neljä Wanin veljstä. Elokuva valmistui kiinalaisen animaatioteollisuuden huippuaikana 1960-luvulla, ja se saavutti useia palkintoja. Elokuva sai sekä kansallista että kansainvälistä arvostusta.


title: Apinakuningas (elokuva)

text: Elokuvan tyyli on animaation ja musiikin osalta ottanut vaikutteita kiinalaisesta oopperasta.


title: Apinakuningas (elokuva)

text: Wan Guchan, yksi neljästä Wanin veljeksestä ja yksi "Tie Shan Gong Zhu" -elokuvan piirtäjistä alkoi suunnitella uutta elokuvaa heti sen valmistumisen jälkeen vuonna 1941. Projekti kuitenkin viivästyi kymmenen vuotta ensin Toisen Kiinan–Japanin sodan ja myöhemmin Kiinan sisällissodan takia.


title: Apinakuningas (elokuva)

text: Wan palasi Shanghaihin vuonna 1954 ja Apinakuninkaan tuotanto jatkui. Elokuvan ensimmäinen osa valmistui vuonna 1961 ja toinen vuonna 1964. Ensimmäisen kerran elokuvan molemmat osat esitettiin yhdessä vuonna 1965.


title: Apinakuningas (elokuva)

text: Juoni pohjautuu kiinalaisen kirjallisuuden klassikon Xiyoujiin ensimmäisiin lukuihin. Päähenkilö on Taivaan Jadekeisaria vastaan kapinoiva Apinakuningas Sun Wukong.


title: Apinakuningas (elokuva)

text: Elokuvan nimi vakiintui Kiinan kielessä tarkoittamaan henkilöä, joka aikaansaa sotkun. Elokuvasta tuli yksi merkittävimmistä aasialaisista elokuvista. Lukemattomat animaatiosovitukset ovat käyttäneet Xiyouji-kertomusta, mutta useat pitävät vuoden 1964 versiota lähimpänä alkuperäistä, sopivimpana ja muistettavimpana.


title: Hot Mainstream Rock Tracks

text: Hot Mainstream Rock Tracks on yhdysvaltalaisen Billboard-lehden julkaisema lista soitetuimmista kappaleista valtavirran rock-radioasemilla, joilla soitetaan pääasiassa rock-kappaleita. Lista aloitti toimintansa vuonna 1981, ja se tunnettiin alun perin nimellä "Top Tracks". Lista on vuosien aikana tunnettu myös nimellä "Rock Albums chart".


title: Cəlil Məmmədquluzadə

text: Cəlil Hüseynqulu oğlu Məmmədquluzadə (salanimi "Molla Nəsrəddin", 22. helmikuuta 1866 Nahitševan – 4. tammikuuta 1932 Baku) oli azerbaidžanilainen kirjailija ja yhteiskunnallinen vaikuttaja.


title: Cəlil Məmmədquluzadə

text: Cəlil Məmmədquluzadə syntyi kauppiaan perheeseen. Hän kävi koraanikoulun ja Nahitševanin kaupunkikoulun, valmistui vuonna 1887 Gorin opettajaseminaarista ja toimi maaseutukoulujen opettajana. Vuonna 1898 hän muutti Jerevaniin ja vuonna 1903 Tbilisiin, jossa hän työskenteli azerinkielisen "Şərqi-rus" (”Venäjän itä”) -lehden toimittajana. Vuonna 1906 hän alkoi julkaista "Molla Nəsrəddin" -pilalehteä, joka edistyksillisine näkemyksineen sai valtavan suosion ja herätti suuttumusta taantumuksellisissa piireissä. Muslimipapisto langetti lehden julkaisijalle jopa kuolemantuomion. Vuonna 1920 Məmmədquluzadə muutti perheineen Täbriziin, mutta palasi vuonna 1922 Bakuun, jossa hän jatkoi "Molla Nəsrəddinin" julkaisemista sekä työskenteli "Yeni yolin" (”Uusi tie”) ja muiden lehtien toimittajana.


title: Cəlil Məmmədquluzadə

text: Məmmədquluzadə tunnetaan lyhyen satiirisen kertomuksen mestarina. Hänen ensimmäinen huomattava teoksensa on vuonna 1894 kirjoitettu pienoisromaani "Eşşəyin itməkliyi" (”Aasin katoaminen”), joka ilmestyi vasta vuonna 1936. Komediat "Ölülər" (”Vainajat”, 1909) ja "Dəli yığıncağı" (”Mielipuolten kokous”, julkaistu 1936) on suunnattu islaminuskoa vastaan. Məmmədquluzadən tuotannolla oli huomattava vaikutus aikansa azerikirjallisuuteen ja yhteiskunnalliseen ajatteluun.


title: Cəlil Məmmədquluzadə

text: Kirjailijan mukaan on nimetty Nahitševanin musiikki- ja draamateatteri sekä Cəlilabadin piirikeskus.


title: Preah Ko

text: Preah Ko tai Prah Ko ( suom. ”pyhä sonni”) on temppeli Kambodžassa lähellä nykyistä Roluosia. Kuningas Indravarman I (hallitsi 877-889) rakennutti sen 879 khmerien valtakunnan silloiseen pääkaupunkiin Hariharalayaan. Preah Ko on hindulainen Shivalle pyhitetty temppeli.


title: Sea Islandsin hurrikaani 1893

text: 27. elokuuta 1893 Yhdysvaltain Savannahiin iski Sea Islandsin hurrikaanina tunnetuksi tullut voimakas myrsky, joka surmasi noin 2 000 henkeä Georgian ja Etelä-Carolinan rannikon Sea Islands -saarilla. Yli 30 000 ihmistä jäi kodittomaksi. Pelastustyöt pääsivät alkamaan vasta 1. lokakuuta.


title: Seyid Əzim Şirvani

text: Seyid Əzim Şirvani (9. heinäkuuta 1835 Şamaxı – 20. toukokuuta 1888 Şamaxı) oli azerbaidžanilainen runoilija ja kansanvalistaja.


title: Seyid Əzim Şirvani

text: Seyid Əzim syntyi muslimipapin perheeseen. Hän sai uskonnollisen koulutuksen Bagdadissa ja Egyptissä. Palattuaan Şamaxıin hän luopui pappisurastaan, kiinnostui luonnontieteistä, opiskeli venäjää sekä harrasti venäläistä ja eurooppalaista kirjallisuutta. Hän perusti Şamaxıin venäläis-azerbaidžanilaisen koulun, jossa opiskeltiin maallisia aineita, azeria ja venäjää.


title: Seyid Əzim Şirvani

text: Gaseelimittaisissa rakkausrunoissaan Seyid Əzim jatkaa Füzulin klassista perinnettä. Satiirisissa runoissaan ja faabeleissaan hän arvostelee takapajuisuutta ja tietämättömyyttä. Seyid Əzim valistustyö synnytti kirjallisuuskerhoja Bakuun, Şamaxıin, Şuşaan ja muihin kaupunkeihin. Satiirinen runoilija Sabir on hänen oppilaansa.


title: Valtikka

text: Valtikka on sauva, joka kruunun tavoin symboloi monarkin valtaa. Se kuuluu hallitsijan keskeisimpiin regalioihin.


title: Valtikka

text: Jo muinaisessa Egyptissä faaraoiden ja jumalten tunnuksiin kuului was-valtikka.


title: Valtakunnanomena

text: Valtakunnanomena on regaali. Se on pallonmuotoinen esine, jonka yläosassa on risti. Sitä käyttivät lähinnä kuninkaat. Valtakunnanomena kuvaa maapalloa.


title: Sabir

text: Sabir (oikealta nimeltään "Ələkbər Zeynalabdin oğlu Tahirzadə", 31. toukokuuta 1862 Şamaxı – 25. heinäkuuta 1911 Şamaxı) oli azerbaidžanilainen runoilija.


title: Sabir

text: Ələkbər Tahirzadə syntyi pikkukauppiaan perheeseen. Hän kävi koraanikoulun ja opiskeli sen jälkeen runoilija Seyid Əzim Şirvanin perustamassa ”uusimetodisessa” koulussa, jossa luettiin myös yleissivistäviä aineita, azeria ja venäjää. Şirvanin johdolla Tahirzadə alkoi kirjoittaa runoja, mutta joutui pian jättämään koulun, työskentelemään isänsä kaupassa ja elättämään perhettään.


title: Sabir

text: Vuodesta 1903 lähtien runoilija julkaisi teoksiaan useilla eri salanimillä, joista tunnetuimmaksi tuli "Sabir" (”kärsivällinen”). Vuoden 1905 vallankumoustapahtumat herättivät hänessä kiinnostuksen yhteiskunnallisiin aiheisiin. Vuonna 1906 Sabirista tuli yksi pilalehti "Molla Nəsrəddinin" vakituisista avustajista. Satiirisissa runoissaan hän arvosteli yhteiskunnallista taantumusta ja kulttuurista takapajuisuutta sekä kommentoi ajankohtaisia tapahtumia. Yhdessä Cəlil Məmmədquluzadən kanssa Sabiria pidetään azerbaidžanilaisen satiirisen koulukunnan perustajana.


title: Skanssi (täsmennyssivu)

text: Skanssi voi tarkoittaa seuraavia asioita:


title: Pétur Sakari

text: Juhana Pétur Pellervo Sakari (s. 1992) on suomalainen urkutaiteilija. Hän vietti useita lapsuusvuosiaan Islannissa, jossa hänen isänsä Petri Sakari toimi kansallisorkesterin kapellimestarina. Etunimi Pétur on islanninkielinen.


title: Pétur Sakari

text: Sakari julkaisi debyyttialbuminsa vuonna 2010. Toisen albuminsa (2014) myötä hän on noussut yhdeksi lupaavimmista suomalaisista urkutaiteilijoista. Hän valmistui ylioppilaaksi Ressun lukiosta vuonna 2013 ja opiskellut musiikkia muun muassa Pariisissa ja Sibelius-Akatemiassa.


title: Falklandin punta

text: Falklandin punta on Yhdistyneen kuningaskunnan merentakaisen alueen, Falklandinsaarten, valuutta. Valuutan symbolina on punnan symboli £, tai vaihtoehtoisesti FK£. Valuutan ISO 4217 -tunnus on FKP.


title: Falklandin punta

text: Vuonna 1974 valuutan kolikoita olivat ½, 1, 2, 5 ja 10 pennin kolikot. Vuonna 1980 myös 50 pennin kolikot otettiin käyttöön. Seuraavaksi käyttöön otettiin 20 pennin kolikot 1982, 1 punnan kolikot 1987 ja 2 punnan kolikot 2004. ½ pennin kolikko poistettiin käytöstä jo vuonna 1983. Kaikkien kolikoiden suhde on sama kuin Englannin puntienkin.


title: Partitu di a Nazione Corsa

text: Partitu di a Nazione Corsa on korsikalainen saaren suurempaa autonomiaa ajava poliittinen puolue. Se kuitenkin vastustaa Korsikan itsenäisyyttä ja joidenkin Korsikalaisten ryhmittymien harjoittamaa väkivaltaa. Puolueen perustivat Unione di u Populu Corsu, A Scelta Nova ja A Mossa Naziunale puolueiden edustajat vuonna 2002. Puolueella on 11 edustajaa Korsikan parlamentissa sekä kunnissa yli sata edustajaa, joista 6 toimii kuntiensa pormestarina. Lisäksi puolueella on vuoden 2009 Euroopan Unionin parlamenttivaalien jälkeen yksi edustaja Euroopan parlamentissa, François Alfonsi, joka valittiin Ranskalaiselta Europe Écologie-vaalilistalta ja on Euroopan vihreä puolueen jäsen.


title: Maria Rydqvist

text: Maria Rydqvist (s. 22. maaliskuuta 1983) on ruotsalainen uransa lopettanut hiihtäjä. Hän edusti seuratasolla Östersunds SK:ta.


title: Maria Rydqvist

text: Rydqvist on kilpaillut maailmancupissa vuodesta 2003 lähtien vuoteen 2017 asti. Hän on ollut kolmen parhaan joukossa neljässä eri viestiosakilpailussa ja hänen paras henkilökohtainen sijoituksensa on viides.


title: Maria Rydqvist

text: Rydqvist osallistui MM-kisoihin ensimmäistä kertaa vuonna 2005. Tuolloin hän oli mukana maansa kahdeksanneksi sijoittuneessa viestijoukkueessa. Rydqvist sijoittui yhdistelmäkilpailussa kuudenneksi Oslon MM-kisoissa 2011. Falunin MM-kilpailuissa 2015 hän hiihti kolmannen osuuden Ruotsin hopeajoukkueessa 4 × 5 kilometrin viestissä. Hän oli lisäksi 10 kilometrin vapaan hiihtotavan kilpailussa neljäs ja yhdistelmäkilpailussa yhdeksäs.


title: Tweed Run

text: Tweed Run eli ”tweedpyöräily” on vuodesta 2009 alkaen vuosittain Lontoossa järjestetty pyöräretki, joka on saanut nimensä osallistujien pukukoodiin kuuluvan tweedkankaan mukaan. Pyöräiltävä reitti kiertelee pääkaupungin nähtävyyksiä, vuonna 2011 reitin varrella olivat esimerkiksi St Paulin katedraali, Big Ben, Buckinghamin palatsi ja Savile Row. Retkeen sisältyy myös tauko teetä ja muuta virkistystä varten.


title: Tweed Run

text: Lontoon Tweed Run -retkelle osallistuakseen pyöräilijän tulee maksaa rekisteröintimaksu, jonka järjestäjät ilmoittavat lahjoittavansa hyväntekeväisyyteen. Osallistujia rohkaistaan pukeutumaan vanhaan tapaan tweediin, pyöräilyviittoihin ja suuriin lippahattuihin, sekä ilmaisevan menneen maailman tyyliä myös puvustuksen yksityiskohdissa ja ajamaan mahdollisimman vanhoilla polkupyörillä.


title: Tweed Run

text: Vuoden 2009 ajon jälkeen vastaavia tapahtumia on järjestetty useilla paikkakunnilla Yhdysvalloissa, Kanadassa, Euroopassa, Australiassa ja Japanissa. 13. helmikuuta 2011 Helsingissä järjestettiin tapahtuman ensimmäinen suomalaisversio, joka oli saanut nimen Winter Tweed Run (”talvinen tweedpyöräily”).


title: Vaqif

text: Molla Pənah Vaqif (noin 1717 nykyisen Qazaxin piirin Salahlın kylä – 1797 Şuşa) oli azerbaidžanilainen runoilija ja valtiomies.


title: Vaqif

text: Vaqif syntyi talonpojan perheeseen. Hän sai hyvän koulutuksen, osasi persiaa ja arabiaa, tunsi tähtitiedettä, matematiikkaa, arkkitehtuuria, musiikkia ja runoutta. Vaqif työskenteli madrasan opettajana Qazaxissa ja myöhemmin Karabahissa, jonka kaani İbrahimxəlil kutsui hänet hoviinsa ulkoasioista vastaavaksi visiiriksi (ulkoministeriksi). Vaqifin johdolla Karabah muodosti Georgian sekä Tališin ja Jerevanin kaanikuntien kanssa Persian-vastaisen liittokunnan. Hän kävi neuvotteluja myös Venäjän kanssa.


title: Vaqif

text: Vuonna 1797 Persian šaahi Aga Muhammed valloitti Karabahin pääkaupungin Şuşan ja heitti Vaqifin vankilaan odottamaan teloitusta. Hänet pelasti samana yönä tapahtunut šaahin salamurha. Pian tämän jälkeen vallan kaappasi İbrahimxəlilin veljenpoika Məhəmməd bəy Cavanşir, joka tapatti Vaqifin ja tämän pojan Əlin. Murhan jälkeen Vaqifin koti hävitettiin ja hänen käsikirjoituksensa tuhottiin. Hänen teoksensa on koottu myöhemmin eri lähteistä ja suullisesta perinteestä. Ensimmäinen kokoelma ilmestyi vuonna 1856 ja täydellinen laitos vuonna 1945.


title: Vaqif

text: Vaqif oli Azerbaidžanin kansanomaisen taiderunouden edelläkävijä. Hänen lyriikkansa on elämäniloista ja realistista. Aikansa romantikoista poiketen hän kuvaa konkreettisia kaunottaria ja lihallisen rakkauden nautintoja. Myöhäistuotannon aiheita ovat ihmisen voimattomuus kohtalon edessä, pettymyksen tunteet ja ironinen suhtautuminen kavalaan maailmaan. Ystävänsä Vidadin kanssa Vaqif toi azerbaidžanilaiseen taiderunouteen aşıq-kansanrunoilijoiden qoşma-muodon, mutta hallitsi erinomaisesti myös Füzulin koulukunnan klassiset muodot.


title: Vidadi

text: Molla Vəli Vidadi (1709 Şamxor, nykyinen Şəmkir – 1809 nykyisen Qazahin piirin Şıxlın kylä) oli azerbaidžanilainen runoilija.


title: Vidadi

text: Vidadi toimi kirjurina ja opettajana sekä työskenteli Georgian kuninkaan Erekle II:n palveluksessa. Hänen kansankielellä kirjoittamansa realistinen runous on lähellä aşıq-kansanrunoilijoiden perinnettä. Epätoivon ja surun leimaamat runot kuvaavat kriittisesti verenvuodatuksen ja sekasorron leimaamaa feodalismin loppuvaihetta. Huomattava sija Vidadin tuotannossa on runomuotoisella kirjeenvaihdolla, jota hän kävi ystävänsä Vaqifin kanssa.


title: Hero (Clarence Clemonsin albumi)

text: Hero on Bruce Springsteenin The E Street Bandin saksofonistina tunnetuksi tulleen Clarence Clemonsin toinen omalla nimellä tehty albumi.


title: Hero (Clarence Clemonsin albumi)

text: Levyllä on Jake Nymanin sanoin kunnon irrottelua ja konstailematonta rock and rollia. Tunnelma on lämminhenkinen, vapautunut ja elämäniloinen.


title: Hero (Clarence Clemonsin albumi)

text: Levyn avauskappale soi aikanaan paljon radiossa ja siinä Clemons duetoi Jackson Brownen kanssa.


title: Hero (Clarence Clemonsin albumi)

text: Useimpien kappaleiden säveltäjä on tuottaja Narada Michael Walden.


title: Hero (Clarence Clemonsin albumi)

text: Lainakappaleista voi mainita vanhan The Walker Brothers -hitin "The Sun Ain't Gonna Shine Anymore".


title: Suomen Teollisuusliitto

text: Suomen Teollisuusliitto oli suomalainen vuonna 1920 perustettu talouspoliittinen järjestö, jonka tarkoituksena oli yhdistää maan teollisuudenharjoittajat sekä eri teollisuusalojen yhtymät edistämään yhteiskunnalle hyödyllistä tuotantoa ja valvomaan teollisuuden yhteisiä etuja. Liitto julkaisi vuodesta 1924 kaksikielistä aikakauslehteä Suomen Teollisuus — Finlands Industri. Suomen Teollisuusliitto yhdistyi vuonna 1975 Metsäteollisuuden Keskusliiton ja Teollisuudenharjoittajain Liiton kanssa uudeksi Teollisuuden Keskusliitoksi. Liiton toimitusjohtajana vuosina 1921–1940 toimi vuorineuvos Matti Viljanen ja 1971–1975 lakitieteen tohtori Olli Ikkala.


title: Korsikalaiset

text: Korsikalaiset (korsikaksi "i Corsi") ovat etninen ryhmä Korsikalla Ranskassa. Korsikalaiset puhuvat korsikan kieltä sekä Ranskaa. Korsikan lisäksi korsikalaisia on suuria määriä Ranskan mannermaalla, Ranskan merentakaisilla alueilla ja esimerkiksi Yhdysvalloissa. Korsikan ulkopuolella asuvien korsikalaisten määrä on suurempi kuin Korsikan asukkaiden määrä.


title: Korsikalaiset

text: Ensimmäiset merkit ihmisasutuksesta Korsikalla ovat 9 000–10 000 vuotta vanhoja. Korsikaa hallitsi ensin etruskit ja sittemmin Karthago, kunnes Rooman valtakunta valloitti sen 259 eaa. Vandaalit ja muut saarelle hyökkääjät ajoivat pimeän keskiajan aikana asukkaita rannikolta sisämaahan. Vuonna 1077 saari siirtyi Pisan valtaan ja päätyi siltä Genovalle vuonna 1284. Suuren osan Genovan valtakautta saari oli alttiina arabien ja turkkilaisten rosvohyökkäyksille. 1700-luvulla Korsika oli pariin otteeseen itsenäinen, mutta se päätyi lopullisesti Ranskalle vuonna 1796. Ranskan valtakaudella Korsika teollistui ja sen väestö kasvoi. Maatalouden kärsittyä kilpailussa muiden Ranskan alueiden kanssa suuri osa jäi ilman töitä ja monet muuttivat saarelta töihin muualle. Nationalistiset liikkeet ovat tehneet 1900-luvun jälkipuoliskolla Korsikalla useita terrorismi-iskuja..


title: Eva Logar

text: Eva Logar (s. 8. maaliskuuta 1991 Ljubljana) on slovenialainen mäkihyppääjä. Hän edustaa seuratasolla SD Zabrdjea. Hän on pituudeltaan 172 cm.


title: Eva Logar

text: Logar on kilpaillut Continental Cupissa vuodesta 2005 lähtien. Hän on sijoittunut kolmen parhaan joukkoon viidessä osakilpailussa. Continental Cupin kokonaiskilpailussa hän oli kolmas kaudella 2010–2011. Maailmancupissa hän on kilpaillut marraskuusta 2012 lähtien. Parhaimmillaan hän on sijoittunut neljänneksi Sapporossa helmikuussa 2013.


title: Eva Logar

text: Logar on sijoittunut MM-kisoissa 27:nneksi Liberecissä 2009 ja neljänneksi Oslossa 2011. Sotšin olympialaisissa 2014 hän oli 27:s.


title: Benadirit

text: Benadirit () ovat arabeista polveutuva etninen ryhmä Somaliassa. Benadirit puhuvat äidinkielenään arabiaa ja toisena kielenään somaliaa.


title: Benadirit

text: Benadirit polveutuvat nykyisten Saudi-Arabian, Jemenin, Omanin ja Iranin alueelta tulleista arabeista, joista ensimmäiset tulivat maahan jo 1 500 vuotta sitten. He asettuivat rannikolle, joka tuli myöhemmin tunnetuksi benadirirannikkona. Benadirit olivat kauppiaita ja heidän rakentamistaan kaupungeista tuli alueen kaupan keskuksia. He olivat tärkeä tekijä myös islamin leviämisessä alueella. 1950-luvulla benadirit osallistuivat politiikkaan omien puolueidensa kautta. Somalian sisällissodan aikana 1990-luvun alussa benadirit joutuivat aseellisten joukkojen hyökkäysten kohteeksi, joille he olivat alttiita koska he eivät olleet muodostaneet omia aseellisia joukkojaan. Nykyisin benadirejä on muutama tuhat ja heistä valtaosa asuu Mogadishussa, Brawassa ja Mercassa. Lisäksi Kismayossa elää edelleen bajuni-nimellä tunnettu benadiriryhmä, jonka jäsenet harjoittavat pääasiassa kalastusta.


title: Until Death

text: Until Death (televisioesityksessä käytetty myös nimeä "Until Death – kosto tai kuolema") on vuonna 2007 suoraan DVD:lle julkaistu yhdysvaltalainen toimintaelokuva. Elokuvan on ohjannut Simon Fellows Dan Harrisin ja James Portolesen käsikirjoituksen pohjalta. Pääosissa näyttelivät muun muassa Jean-Claude Van Damme ja Stephen Rea.


title: Until Death

text: Anthony Stowe on poliisi, joka on jäänyt koukkuun heroiiniin. Hän on pitkään yrittänyt saada pidätettyä entistä pariaan Callaghania, josta on tullut menestynyt huumekauppias. Erään peitetehtävän aikana kaksi poliisia kuitenkin tapetaan Stowen yrittäessä ennen aikojaan rynnätä paikalle pidättääkseen Callaghanin. Huumeet, rahat ja vakoilukamera katoavat samalla reissulla, eikä Callaghanista jää myöskään jälkeäkään. Stowen perhe-elämäkin vaikeutuu, kun hänen vaimonsa Valerie odottaa lasta, joka ei kuitenkaan ole heidän yhteinen. Stowe vaipuu yhä syvemmälle huumeiden ja viinan käytössä ja ajautuu lopulta kuoleman partaalle, kun Callaghanin miehet ampuvat hänet koomaan. Herättyään Stowe viedään kotihoitoon, jossa hän yrittää tervehtyä saamistaan hermovammoista. Stowe päättää uuden mahdollisuuden myötä hyöndyntää tilaisuutensa ja ryhtyy auttamaan lähimmäisiään ja kostamaan Callaghanille tekonsa.


title: Until Death

text: Elokuva kuvattiin pääosin New Boyana Film Studiosilla Bulgarian Sofiassa sekä New Orleansissa, Yhdysvalloissa.


title: Until Death

text: Suomessa elokuva julkaistiin 22. elokuuta 2007. Elokuvan televisioensi-ilta oli 7. heinäkuuta 2011 Nelosella.


title: Maja Vtič

text: Maja Vtič (s. 27. tammikuuta 1988 Novo mesto, Jugoslavia) on slovenialainen mäkihyppääjä.


title: Maja Vtič

text: Vtič on kilpaillut Continental Cupissa vuodesta 2004 lähtien. Hän on voittanut kolme kilpailua ja sijoittunut kolmen parhaan joukkoon yhteensä 12 osakilpailussa. Continental Cupin kokonaiskilpailussa hän oli kolmas kaudella 2011–2012. Maailmancupissa hän saavutti ensimmäisen palkintosijansa helmikuussa 2014 Hinzenbachissa sijoituttuaan kolmanneksi. Hän oli joulukuussa 2015 toinen Lillehammerissa sekä tammikuussa 2016 Zaōn kilpailuissa kolmas ja toinen. Ensimmäisen voittonsa hän saavutti Ljubnossa 13. helmikuuta 2016. Ljubnon toisessa kilpailussa hän oli toinen, samoin 19. helmikuuta 2016 Lahdessa. Almatyssa hän oli 28. helmikuuta kolmas. Maailmancupin kokonaiskilpailussa hän oli kolmas kaudella 2015–2016 sekä kuudes kausilla 2013–2014 ja 2014–2015.


title: Maja Vtič

text: Vtič osallistui MM-kisoihin ensimmäistä kertaa vuonna Oslossa 2011. Tuolloin hän sijoittui normaalimäen kilpailussa viidenneksi. Val di Fiemmessä 2013 hän oli normaalimäen 19:s. Sotšin olympialaisissa 2014 hän oli normaalimäen kilpailussa kuudes. Falunin MM-kilpailuissa 2015 hän oli normaalimäen 13:s ja sekajoukkuemäessä viides. Lahdessa 2017 Vtič hyppäsi 17:nneksi. Nuorten MM-kilpailuissa hän sai pronssia henkilökohtaisessa kilpailussa 2007.


title: Robonaut

text: Robonaut (tai suomeksi ehkä "robonautti", vrt. astronautti) on Dextrous Robotics Laboratoryn NASAn Johnsonin avaruuskeskuksessa (JSC) Houstonissa, Texasissa toteuttama ihmisenkaltaisen robotin kehitysprojekti. Robonaut eroaa muista avaruudessa käytettävissä roboteista siinä, että useimmat avaruudessa olevat robottijärjestelmät keskittyvät suurien kappaleiden liikuttamiseen — kuten robottikäsivarret, -nostokurjet ja robottikulkuneuvot (esim. Mars-mönkijät ja kuukulkijat) — Robonautin tehtävät edellyttävät enemmän sorminäppäryyttä.


title: Robonaut

text: Robonaut-sarjan ydinajatus on astronauttien kanssa yhdessä työskentelevä ihmisenkaltainen kone. Sen ulkomuoto ja esineiden liikuttelukyky on suunniteltu niin, että Robonaut voi käyttää avaruudessa käytettäviä työkaluja ja työskennellä samassa ympäristössä missä astronautitkin.


title: Robonaut

text: Viimeisin Robonautin versio R2 matkasi avaruussukkula "Discoveryn" lennolla STS-133 (laukaistiin 24. helmikuuta 2011) kansainväliselle avaruusasemalle testattavaksi.


title: Robonaut

text:
Alkuperäinen Robonautin suunnitelma oli käyttää sitä ISS-avaruusaseman Canadarm2-robottikäsivarren jatkeena, missä tehtävissä sitä voitaisiin käyttää astronautin suorittaman avaruuskävelyn sijasta avaruusaseman ulkopuolisissa huoltotehtävissä.
Robonauttien ensimmäisessä sarjassa (R1A ja R1B) oli useita yhteistyökumppaneita kuten DARPA. Toinen Robonauttisarja (R2A ja R2B) on NASAn ja General Motorsin yhteistyöprojekti.


title: Robonaut

text: Muita Robonautille esitettyjä mahdollisia käyttötapoja on kauko-ohjattava versio, missä Robonautti voisi tutkia planeetan pintaa ja vastaanottaa käskyjä kiertoradalla olevilta astronauteilta. R1:llä oli useita erilaisia alavartaloita, kuten Segwayn kahta pyörää käyttävä. ja pyöriä käyttävä. Robonaut B esiteltiin vuonna 2002.


title: Robonaut

text: Robonaut on osallistunut NASAn kenttäkokeisiin Arizonan autiomaassa.


title: Robonaut

text: Robonautin samankaltaisuus "Tähtien sodan" palkkionmetsästäjä Boba Fettin kanssa on NASAn mielestä vain sattumaa.


title: Robonaut

text: Viimeisin Robonautin versio on R2. Se kykenee liikuttamaan käsivarsiaan 2 m/s ja sillä on 40 paunan (18 kg) kuljetuskapasiteetti. Sen käsien puristusvoima on noin 5 paunaa (n. 2,3 kg) kutakin sormea kohti. Robotissa on yli 350 anturia ja 38 PowerPC prosessoria.


title: Robonaut

text: Robonautti käyttää telemaattista läsnäoloa ja on kykenevä eriasteiseen itsenäiseen työskentelyyn. Vaikka ihmisen liikkeen koko skaalaa ja herkkyttä ei ole toteutettu, robotin kädellä on 12 vapausastetta ja ranteella kaksi. R2:lla on myös kosketusanturit sormenpäissään.


title: Robonaut

text: 330-paunan (150 kg) R2 koostuu päästä sekä yläruumiista kahdella käsivarrella ja kahdella kädellä. ISS-avaruusasemalla insinöörit tarkkailevat sitä, miten robotti toimii painovoimattommassa tilassa.


title: Robonaut

text: Robonauttien seuraava sukupolvi syntyi General Motorsin ja NASAn yhteistyönä. Yhteistyö alkoi vuonna 2007 Space Act -sopimuksen pohjalta, mikä takasi sen, että sekä NASA ja GM voivat turvata ja jakaa immateriaalioikeuksia. NASAn ja GM:n yhteistyö julkistettiin 4. helmikuuta 2010.


title: Robonaut

text: Loppuvuonna 2009–vuoden 2010 alussa Johnsonin avaruuskeskus esitti Project M:n, minkä tavoitteena oli lähettää R2 robotti Kuuhun tuhannen päivän kuluessa.


title: Robonaut

text: Vuonna 2007 Robonaut esiintyi dokumenttielokuvissa "Base Camp: Moon" ja "Mars Rising".Teknisiä dokumentteja


title: Isosyanaatti

text: Isosyanaatti on atomeista –N=C=O (1 typpi, 1 hiili, 1 happi) koostuva reaktiivinen ryhmä. Sitä ei tule sekoittaa syanaatti-ryhmään, joka on koostunut eri tavalla  –O–C≡N tai isosyanidi, R-N≡C.


title: Kymin kihlakunta

text:
Kymin kihlakunta () on entinen Suomen kihlakunta, joka sijaitsi Viipurin läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Haminan ja Kotkan kaupungit.


title: Kymin kihlakunta

text: Kihlakunnan maapinta-ala oli 3 472,72 km² (1.1.1938), ja sen väkiluku oli 73 046 henkeä (31.12.1939).


title: Paviljonki (Jyväskylä)

text: Paviljonki on Jyväskylän Lutakossa sijaitseva messu- ja kongressikeskus, joka valmistui vuonna 2002. Keskus on yksi Suomen suurimmista, ja siellä järjestetään vuosittain lähes 700 erilaista tapahtumaa, josta tunnetuin on Neste Oil Rally Finland.


title: Paviljonki (Jyväskylä)

text: Paviljongissa on neljä suurikokoista messuhallia, kolme auditoriota, kolme luentosalia, kaksi VIP-salia, viisi ravintolaa ja yhdeksänkerroksinen Sokos-hotelli Paviljonki. Nelikerroksisen parkkihallin lisäksi keskuksen tontilla on kolme parkkialuetta.


title: Paviljonki (Jyväskylä)

text: Paviljongin B2-hallin katto sortui 1. helmikuuta 2003, kun Next Step -messua korjattiin pois. Sortumisen välitön syy oli 26 vaarnatapin puuttuminen tärkeästä liitoksesta. Katon rakenteissa havaittiin myös muita puutteita. Ihmisiä ei jäänyt sortumisen alle. Next Step -messuilla oli vilkkaimpana päivänä vieraillut 15 300 ihmistä.


title: Paviljonki (Jyväskylä)

text: Syyttäjä katsoi niiden aiheuttaneen vakavan vaaran toisten hengelle ja terveydelle, minkä takia kahdelle rakennusmiehelle asetettiin syyte.


title: Selene I

text: Selene I () on Arthur C. Clarken tieteisromaani vuodelta 1961.


title: Selene I

text: Teos oli ehdolla Hugo-palkinnolle.


title: Virtuaalivalo

text: Virtuaalivalo () on William Gibsonin tieteisromaani vuodelta 1993. Vuoteen 2006 sijoittuva teos on ensimmäinen osa "Bridge"-trilogiaa, joka oli Gibsonin toinen teossarja "Sprawl"-trilogian jälkeen. Teoksen on suomentanut Arto Häilä ja julkaissut suomeksi WSOY 1997.


title: Virtuaalivalo

text: "Tähtivaeltaja"- ja Portti-lehtien arvostelijoiden mukaan romaani jää sisällöltään kevyeksi. Kirjan henkilöt ovat kliseisiä ja juoni on ohut ja ennalta-arvattava.


title: Virtuaalivalo

text: Teos oli ehdolla Hugo- ja Locus-palkinnoille sekä voitti Prix Aurora-palkinnon.


title: Ylöjärven kirkko

text: Ylöjärven kirkko valmistui vuonna 1850 intendenttikonttorin laatimien piirustusten pohjalta vanhan 1842 palaneen puukirkon tilalle. Nykyinen empiretyylinen kirkko on muodoltaan länsitornillinen tasavartinen ristikirkko, jonka sisäkulmat on viistetty. Tornia vastapäätä itäisessä eli alttaripäädyssä on muuta runkohuonetta matalampi sakaristo. Kirkkoa on korjattu tai uudistettu vuosina 1904, 1907, 1927, 1928 ja 1966. Kellotornissa on kaksi kelloa, joiden valuvuodet ovat 1843 sekä 1860.


title: Ylöjärven kirkko

text: Kirkon alkuperäiset 10-äänikertaiset urut oli rakentanut B. A. Thule vuonna 1886, ja Kangasalan Urkutehdas uudisti ne perusteellisesti vuoden 1927 korjaustöiden yhteydessä. Myös nykyiset 14-äänikertaiset urut ovat Kangasalan Urkutehtaan käsialaa, ja ne rakennettiin vuonna 1957.


title: Ylöjärven kirkko

text: Kirkon alttaritaulun "Ristiinnaulittu" on maalannut R. W. Ekman vuonna 1870.


title: Kynsikkäät

text: Kynsikäs voi olla


title: Taakkapyörä

text: Taakka- eli rahtipyörä on tukevarakenteinen polkupyörä, joka on tehty muutamien kymmenten kilojen painoisten kuormien kuljettamiseen. Taakkapyöriä käytetään nykyään pääasiassa teollisuudessa tavaran saasteettomaan, hiljaiseen ja turvalliseen liikutteluun tehdashalleissa ja niiden ulkopuolella.


title: Taakkapyörä

text: Nykyään tavarankuljetuspyöriä on ryhdytty suunnittelemaan myös lapsiperheiden arkikäyttöön. Etenkin Tanskassa ja Hollannissa useiden lapsien kuljetukseen tarkoitetut perhepyörät ovat yleistyneet.


title: Taakkapyörä

text: Tavarapyöriä on muutamaa perustyyppiä. On kaksi- ja kolmipyöräisiä laatikko- eli lavapyöriä sekä pitkäperäpyöriä, joissa rahti kulkee pidennetyllä tarakalla.


title: Euroopan elintarviketurvallisuusvirasto

text: Euroopan elintarviketurvallisuusviranomainen (, "EFSA") on Euroopan unionin erillisvirasto, jonka tehtävänä on hoitaa EU-alueen elintarviketurvallisuusviranomaistehtäviä. Se tuottaa ja kokoaa riippumatonta tieteellistä tutkimustietoa elintarvikkeiden ja koko elintarvikeketjun turvallisuuden takaamiseksi. turvallisuuteen liittyvissä asioissa. Virasto myös tiedottaa elintarvikkeisiin liittyvistä olemassa olevista ja uusista riskeistä. Viraston palveluksessa on noin 430 henkeä. Pääjohtajana toimii tohtori Bernhard Url.


title: Euroopan elintarviketurvallisuusvirasto

text: EFSA:n vastuulla oleviin asioihin luetaan kuuluviksi elintarvikkeiden ja eläinrehujen turvallisuus, ravitsemus, eläinten terveys ja hyvinvointi, elintarvikeketjuun liittyvä kasvinsuojelu ja kasvien terveys. EFSA valvoo ja sääntelee EU:n tasolla muun muassa funktionaalisten elintarvikkeiden tai ravintolisien markkinoinnissa käytettäviä terveysväittämiä.


title: Euroopan elintarviketurvallisuusvirasto

text: Virasto perustettiin vuonna 2002 säädöksellä 178/2002. Suomi toivoi, että virasto sijoitettaisiin Helsinkiin, mutta Italian Parma sai sen.


title: Euroopan elintarviketurvallisuusvirasto

text: Suomessa EFSAn kansallisena koordinaatioviranomaisena (Focal Point) toimii Elintarviketurvallisuusvirasto Evira.


title: Yhtenäistetty nimeke

text: Yhtenäistetty nimeke () on kirjastoluetteloinnissa käytetty keinotekoinen nimenmuoto, jonka tarkoituksena on yksilöidä saman teoksen erilaiset ja erikieliset esiintymät yhden hakumuodon alle. Pyrkimyksenä on saada yhden teoksen kaikki tietokannassa esiintyvät muodot haettavaksi yhdellä nimellä. Yhtenäistetty nimeke liittyy kirjastojen auktoriteettivalvontaan: erikielisistä ja vaihtoehtoisista nimenmuodoista voidaan tehdä viittauksia valittuun yhtenäistettyyn nimenmuotoon. Erityisen hyödyllisiä yhtenäistetyt nimekkeet ovat musiikkiteosten yksilöimisessä, ja niitä onkin Suomessa hyödynnetty etenkin taidemusiikin luetteloinnissa.


title: Yhtenäistetty nimeke

text: Yhtenäistettyjä nimekkeitä on kahdenlaisia: erisnimiä ja yleisnimiä. Erisnimet ovat teoksista käytettäviksi sovittuja, usein alkukielisiä nimenmuotoja (esim. Kalevala, Raamattu, Finlandia, Zauberflöte). Yleisnimet muodostetaan yleensä teoksen monikkomuotoisesta teostyyppiä kuvaavasta sanasta (esim. Sinfoniat, Sonaatit), johon teoksen yksilöimiseksi lisätään täsmentävää tietoa, esim. esityskokoonpano, opus- tai teosluettelonumero, sävellaji jne. Myös erisnimiin voidaan tarvittaessa lisätä täsmentäviä tietoja. Yhtenäistetyn nimekkeen ympärillä käytetään hakasulkuja kertomassa, ettei nimekettä ole otettu luetteloitavasta julkaisusta.


title: Yhtenäistetty nimeke

text:
MARC 21 standardi käyttää kenttiä 130, 240, 243, 630, 730 ja 830 yhtenäistylle nimekkeelle.[Raamattu. UT. Apostolien teot]Sibelius, Jean, säv.
[Finlandia, op26]Chopin, Frédéric, säv.
[Etydit, piano, op10. Nro 12, c-molli]Beethoven, Ludvig van, säv.
[Sonaatit, viulu, piano, op24, F-duuri; sov., huilu, piano]


title: Hahmontunnistus (romaani)

text: Hahmontunnistus () on William Gibsonin vuonna 2003 ilmestynyt romaani.


title: Kashiwa Reysol

text: Kashiwa Reysol () on jalkapalloseura Kashiwan kaupungista Japanista. Joukkue pelaa J. Leaguessa, maan korkeimmalla sarjatasolla.


title: Karhulan Rateko

text: Karhulan Rateko oli Karhulan kauppalassa toiminut lentopalloseura. Seura voitti miesten lentopallossa kaksi suomenmestaruutta, yhden Cup-mestaruuden ja saavutti SM-sarjassa yhteensä viisi mitalisijaa.


title: Karhulan Rateko

text: Rateko sai taloudellisissa vaikeuksissa olleen Karhulan Karton paikan pääsarjassa kaudeksi 1968–1969. Seuran sponsorina toimi liikkeenharjoittaja Veikko Rantamon yhtiö Rateko Oy (rautaa, terästä ja koneita). Rateko valmisti Karhulassa auton- ja junanpesukoneita sekä tarjosi asennuspalveluita.


title: Karhulan Rateko

text: Seurassa pelasi Suomen lentopallomaajoukkueen pelaajista Raimo Koskinen ja Risto Palonen, jotka tulivat seuraan Tampereelta, Ossi Pulli Lappeenrannasta sekä Heikki Montonen Helsingistä. Koskinen, Montonen ja Palonen vastasivat pääosin myös joukkueen valmennuksesta. Rateko pelasi kotiottelunsa Helilän koulun salissa, jonne mahtui kohtuudella 250 katselijaa, mutta jossa yleisöä oli parhaimmillaan 800–900.


title: Karhulan Rateko

text: Seuran viimeinen kausi SM-sarjassa oli 1974–1975, jolloin se sijoittui neljänneksi. Rateko Oy:n konkurssin myötä seura lopetti toimintansa vuonna 1975. Seuran paikan SM-sarjassa sai Karhulan Veikot, jota lähes kaikki pelaajat siirtyivät edustamaan.


title: Melissa Leo

text: Melissa Chessington Leo (s. 14. syyskuuta 1960 New York) on yhdysvaltalainen Oscar-palkittu näyttelijä.


title: Melissa Leo

text: Leo aloitti näyttelijänuransa 1980-luvun puolivälissä yhdysvaltalaisessa saippuasarjassa "All My Children". Hän sai parhaan naispääosan Oscar-ehdokkuuden elokuvasta "Frozen River" (2008). Vuonna 2010 hän näytteli Alice Wardia elokuvassa "Taistelija", josta hänet palkittiin parhaan naissivuosan Oscarilla, Golden Globella ja SAG-palkinnolla. Hän on näytellyt myös muun muassa elokuvissa "21 grammaa", "Oblivion" ja "Vangitut". Leo palkittiin Primetime Emmyllä roolistaan televisiosarjassa "Louie" vuonna 2013.


title: Laxmann

text: Laxmann tai Laxman on muun muassa seuraavien henkilöiden sukunimi:


title: Lada Kerho

text: Lada Kerho ry on suomalainen Lada-harrastajien autokerho. Yhdistyksen perustamiskokous pidettiin 2. helmikuuta 1997 Kangasalla tieliikenteen alan valtakunnallisessa erikoismuseossa Mobiliassa. Kerhossa oli vuonna 2015 noin 450 jäsentä, mutta parhaimmillaan jäsenmäärä on ollut noin 1 500. Kerho järjestää kokoontumisajoja ja tapahtumia.


title: Lada Kerho

text: Lada Kerho sai alkunsa televisiossa 1995 esitetystä Kummeli-ryhmän sketsistä ”Ladojen kokoontumisajot”. Kerho perustettiin virallisesti 1997. Ladoja oli vuonna 2010 rekisterissä 22 600, mutta esimerkiksi 1970-luvun Ladoja enää 350. Kaikista myydyistä jäljellä on kymmenkunta prosenttia.


title: Biotherm

text: Biotherm on vuonna 1952 perustettu ranskalainen kosmetiikkamerkki. Sen omistaja on L’Oréal.


title: Force India VJM04

text: Force India VJM04 on Formula 1 -auto, jota Force India -talli käytti kaudella . Auto julkistettiin internetin kautta 8. helmikuuta 2011. Talli käytti edellisen kauden tapaan Mercedes-Benzin moottoreita sekä McLarenin vaihdelaatikkoa. VJM04-autolla ajoivat saksalainen Adrian Sutil ja brittiläinen Paul di Resta. Testikuljettajana toimi Nico Hülkenberg, joka pääsi ajamaan neljätoista kertaa perjantain ensimmäisissä harjoituksissa.


title: Torre

text: Torre voi tarkoittaa seuraavia:


title: Oleum

text: Oleum eli savuava rikkihappo on nimitys väkevälle rikkihapolle, joka sisältää myös rikkitrioksidia. Oleum on erittäin vahvasti hapanta ja syövyttävää ja sitä käytetään eräissä orgaanisen synteesin reaktioissa.


title: Oleum

text: Oleumin koostumus vaihtelee ja se ilmoitetaan yleensä vapaan eli väkevään rikkihappoon liukenemattoman rikkitrioksidin prosenttiosuutena tai rikkihappoekvivalentteina. Rikkitrioksidin määrä vaihtelee välillä 20–80 %. Rikkitrioksidin ja rikkihapon reagoidessa oleumiin muodostuu pyrorikkihappoa eli dirikkihappoa, tririkkihappoa ja mahdollisesti muita korkeampia polyrikkihappoja. Korkeampien rikkihappojen esiintyvyydestä on kuitenkin erimielisyyttä. Nämä rikkihappojohdannaiset hajoavat veden vaikutuksesta rikkihapoksi. Oleumin nimitys savuava rikkihappo johtuu aineesta vapautuvasta rikkitrioksidista, joka muodostaa kostean ilman kanssa rikkihapposumua.


title: Oleum

text: Oleumin ominaisuudet riippuvat suuresti vapaan rikkitrioksidin määrästä. Esimerkiksi aineen kiehumispiste vaihtelee välillä 61–142 °C ja on matalimmillaan vapaan rikkitrioksidin määrän ollessa suuri. Myös tiheys ja viskositeetti riippuvat oleumin koostumuksesta. Väkevän rikkihapon tavoin oleum hiillyttää orgaaniset aineet.


title: Oleum

text: Oleumia muodostuu johdettaessa väkevään rikkihappoon rikkitrioksidikaasua. Oleumin valmistus alkoi laajassa mitassa, kun rikkihappoa alettiin valmistamaan kontaktimenetelmällä lyijykammiomenetelmän sijaan. Kontaktiprosessien yhteydessä on tornit, joissa rikkitrioksidi absorboituu rikkihappoon muodostaen oleumia. Tällainen tuote sisältää korkeintaan 36 % vapaata rikkitrioksidia ja tätä suuremmat rikkitrioksidipitoisuudet saavutetaan sekoittamalla oleumiin rikkitrioksidia. Oleumista voidaan tehdä myös laimeampia rikkihappoliuoksia lisäämällä vettä.


title: Oleum

text: Oleumia käytetään pääasiassa orgaanisen kemian synteeseissä. Sitä käytetään sulfonoitaessa eli valmistettaessa sulfonihappoja, seoksena typpihapon kanssa niin kutsuttuna nitraushappona ja tuotettaessa räjähteitä ja pesuaineita. Sulfonoinnissa oleumin käytön etu muihin sulfonoiviin reagensseihin nähden on sen halpuus, mutta toisaalta sitä kuluu reaktiossa paljon.


title: Parti Breton

text: Parti Breton (bretoniksi "Strollad Breizh") on ranskalainen poliittinen puolue, joka ajaa Bretagnen itsenäisyyttä ja sen EU-jäsenyyttä. Puolue määrittelee tavoitteensa saman kaltaisiksi esimerkiksi Skotlannin kansallispuolueen ja Plaid Cymrun kanssa. Puolue perustettiin vuonna 2000. Ranskan aluevaaleissa 2010 Parti Breton sai viidessä Bretagnen departementissa 58 777 eli 4,29 % kaikista äänistä. Loire-Atlantiquen alueella puolueen vastaava kannatus oli 2,62 %. Puolueella on nuorisojärjestö nimeltä "Les Jeunes Bretons/Ar Vretoned Yaouank".


title: Kosto (täsmennyssivu)

text: Kosto tarkoittaa seuraavia asioita:


title: Union Démocratique Bretonne

text: Union Démocratique Bretonne (bretoniksi "Unvaniezh Demokratel Breizh") on ranskalainen Bretagnen autonomiaa ajava poliittinen puolue. Puolue määrittelee itsensä vasemmistolaiseksi. Puolueella on Bretagnen kunnissa lähes 100 edustajaa, sekä 4 edustajaa Bretagnen aluevaltuustossa. Puolue perustettiin vuonna 1964, jonka joulukuussa se piti ensimmäisen puoluekokouksensa. Puolueen ensimmäiset vaalit olivat vuoden 1965 kuntavaalit. Bretagnen aluevaltuustoon puolue pääsi vasta vuonna 2004 kolmen epäonnistuneen edellisen vaalin jälkeen. Puolue on Euroopan vapaan allianssin jäsen ja sen äänenkantaja on "le Peuple breton".


title: Yardımlın piirikunta

text: Yardımlın piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 667 neliökilometriä. Asukkaita on 58 800 henkeä (vuonna 2010).


title: Yardımlın piirikunta

text: Yardımlın piiri sijaitsee Azerbaidžanin kaakkoisosassa Talyšvuorilla. Se rajoittuu pohjoisessa Cəlilabadin, idässä Masallın ja kaakossa Lerikin piireihin sekä lännessä Iraniin.


title: Yardımlın piirikunta

text: Piirin keskus on Yardımlın taajama, josta on 286 kilometriä maan pääkaupunkiin Bakuun. Kuntia on yhteensä 62 ja kyliä 87. Kaupunkiväestön osuus on 11,4 % (vuonna 2010). Vuoden 1999 väestönlaskennan mukaan 99,9 % asukkaista on azereja.


title: Yardımlın piirikunta

text: Seudun pääelinkeinoja ovat maanviljely ja karjanhoito. Nähtävyyksiin kuuluu historiallinen museo. Paikallislehtenä ilmestyy "Zirvə" (”Huippu”).


title: Juovabassi

text: Juovabassi ("Morone saxatilis") on Pohjois-Amerikan itä- ja etelärannikolla elävä suurikokoinen ahvenkala, joka on suosittu urheilukalastuksen kohde. Täysikasvuinen yksilö on keskimäärin 120 senttimetriä pitkä ja painaa jopa 45 kilogrammaa. Lajin nimi tulee kylkien tummista juovista. Juovabassia tavataan Meksikonlahden pohjoisosissa ja Atlantin länsireunalla. Se on pohjakala ja vaeltaa kesäisin jokiin kutemaan. Juovabassi on ravintoketjun huipulla ja käyttää täysikasvuisena ravinnokseen muita kaloja ja selkärangattomia.


title: Juovabassi

text: Nuorena juovabassi on solakka ja virtaviivainen mutta muuttuu raskasrakenteisemmaksi saavutettuaan 2–4 kilogramman painon. Täysikasvuisena se on keskimäärin 120 senttimetriä pitkä ja voi painaa jopa 45 kilogrammaa. Suurin koskaan pyydetty juovabassi oli 2 metriä pitkä ja painoi 57 kilogrammaa. Naaraat ovat koiraita suurempia ja painavampia kaikissa ikävaiheissa. Juovabassin selän väritys vaihtelee oliivinvihreästä sinertävän teräksenharmaaseen ja jopa mustaan. Sillä on valkoinen vatsa ja hopeanhohtoiset kyljet, jotka vivahtavat joskus vihreään. Kyljissä on sivusuunnassa seitsemän tai kahdeksan tummaa juovaa, joista kala on saanut nimensä. Nuorilla yksilöillä juovat ovat katkonaiset.


title: Juovabassi

text: Juovabassilla on kaksi selkäevää, jotka erottaa toisistaan selvä rako. Niistä etummaisessa on 9–11 piikkiruotoa ja takimmaisessa 10–13 pehmeää ruotoa. Peräevässä on puolestaan 7–13 pehmeää ruotoa ja 3 piikkiruotoa, joista pisin on alle puolet peräevän korkeudesta. Juovabassin hampaat sijaitsevat kahdella alueella kielen takaosassa toisin kuin valkobassilla, jonka hampaat ovat keskittyneet vain yhdelle alueelle kielen tyvessä.


title: Juovabassi

text: Juovabassi elää Meksikonlahden pohjoisosissa ja sinne laskevissa joissa sekä Atlantin länsireunalla, missä sen levinneisyysalue ulottuu Saint Lawrencen joelta Kanadasta St. Johns- joelle Pohjois-Floridaan. Se on levinnyt ihmisen mukana myös Yhdysvaltojen länsirannikolle ja sisävesistöön sekä muualle maailmaan.


title: Juovabassi

text: Juovabassi on lauhkean vyöhykkeen pohjakala, joka elää luonnostaan merenlahdissa ja -rannoilla ja vaeltaa keväisin jokiin kutemaan. Lajin tieteellinen nimi "saxatilis" viittaa sen mieltymykseen oleskella kivien läheisyydessä. Meksikonlahdella elävät kannat vaeltavat kutuvaelluksen lisäksi toisenkin kerran: ne muuttavat kesäkuukausina talvehtimispaikoiltaan pohjoiseen Uuden-Englannin ja Etelä-Kanadan rannikolle ja yhtyvät sikäläisiin kantoihin mutta hakeutuvat takaisin etelään talveksi.


title: Juovabassi

text: Atlantin rannikolla elävät juovabassit voidaan jakaa erillisiin ”rotuihin”, jotka eivät eroa kuitenkaan toisistaan niin paljon, että ne voitaisiin luokitella omiksi alalajeikseen. Muutamiin tekojärviin Yhdysvalloissa on muodostunut myös makean veden kantoja, jotka eivät koskaan käy meressä. Ne liikkuvat parvina järven keskivedessä ja hakeutuvat kesällä viileämmän ja hapekkaamman veden alueille.


title: Juovabassi

text: Juovabassi voi elää jopa kolmekymmentävuotiaaksi. Koiraista tulee sukukypsiä kahden vuoden iässä ja naaraista neljän vuoden iässä, kun ne ovat kasvaneet 45–60 senttimetrin mittaisiksi. Kutuaika alkaa, kun vesi lämpenee 13-asteiseksi, ja on kiivaimmillaan 16–19-asteisessa vedessä. Parittelua edeltävät koskipaikoissa tapahtuvat kiihkeät soidinmenot, joiden aikana yhtä isoa naarasta ajattaa yleensä useampi koiras.


title: Juovabassi

text: Nuori juovabassinaaras voi munia jopa 65 000 mätimunaa, jotka ovat vihertävänvärisiä ja kelluvat hyvin vedessä. Jouduttuaan veteen munat ajelehtivat veden virtausten mukana tavallisesti kaksi tai kolme päivää ennen kuin poikaset kuoriutuvat. Munat kuolevat, jos ne vajoavat joenpohjaan ennen poikasten kuoriutumista. Poikaset kasvavat nopeasti ja pysyttelevät aluksi syntymäjokensa alajuoksulla sijaitsevissa murtovetisissä merenlahdissa.


title: Juovabassi

text: Juovabassi on ravintoketjun huipulla oleva kaikkiruokainen opportunisti. Vastasyntyneet poikaset käyttävät ravinnokseen eläinplanktonia ja hyttysentoukkia ja täysikasvuiset yksilöt muita kaloja ja selkärangattomia. Yleensä ne saalistavat parvissa yöaikaan, jolloin ne saattavat loiskia äänekkäästi lähellä vedenpintaa.


title: Juovabassi

text: Juovabassi on maukas ruokakala, jota jo Plymouthin siirtokunnan varhaiset asukkaat kalastivat verkoilla kesäisin. Nykyään sitä kasvatetaan viljelylaitoksissa ja kalastetaan luonnosta lähinnä virkistysmielessä.


title: Videopelikulttuuri

text: Videopelikulttuuri, elektronisten, digitaalisten pelien kulttuuri, on 1900-luvun viimeisen kolmanneksen aikana videopelien ympärille kehittynyt kulttuurimuoto, joka on osa laajempaa populaarikulttuuria, mediakulttuuria, ja nykyisin myös internetkulttuuria.


title: Videopelikulttuuri

text: Videopelejä pelaavat sekä esikouluikäiset, nuoret että aikuiset. Pelaaminen toimintana on monimuotoista ja pelejä pelaavien niputtaminen yhden pelaaja-käsitteen alle vaikuttaa kyseenalaiselta. Uusimman tutkimustiedon mukaan pelaaminen ei ole pois muusta viihteestä ja kulttuurista, vaan täydentää sitä ja on integroitunut osaksi digitaalista arkea: digitaalisia pelejä pelataan eniten satunnaisesti ja viihtymistarkoituksessa. Uppoutuva pelaaminen jää sivuun eikä pelaaminen eroa juurikaan esimerkiksi television katselusta tai internetissä surffaamisesta.


title: Videopelikulttuuri

text:
Videopelikulttuurin voidaankin sanoa muodostavan merkittävän osan yhteistä kulttuuriperintöämme. Digitaalista pelaamista tutkitaan nykyisin paitsi pelitutkimuksen yhteydessä myös useilla muilla humanistisilla ja teknisillä tieteenaloilla.
Aikaisemmin nähtiin, että pelaajien enemmistö oli nuoria poikia. Nykyisin kuitenkin pelaaminen on lähes kaikkien huvia elokuvien tapaan. Peliteollisuus on täten merkittävä viihdeteollisuuden haara. Pelaamiseen soveltuvia laitteita löytyy lähes jokaisesta suomalaisesta kodista. Vuonna 2003 yli puolet amerikkalaisista pelasi konsoli- ja pc-pelejä. Pelien ostajien keski-ikä oli 36 vuotta ja valtaosa ostajista oli yli 18-vuotiaita. Noin 40 % pelaajista oli naisia. Nuoret miespuoliset pelaajat ovat kuitenkin edelleen pelikaupoissa merkittävä asiakasryhmä ja erityisesti aktiivinen peliharrastus on keskittynyt nuorten miesten ja poikien pariin.


title: Videopelikulttuuri

text:
Pelaamisen eri ilmiöt ovat vahvasti aikakausiin sidoksissa olevia aikansa massailmiöitä. Teknologian kehittyessä peliteollisuus on kehittynyt ja sitä myötä luonnollisesti myös pelikulttuuri on muuttunut. Kaikenlaiseen pelaamiseen liittyviä kulttuurillisia ilmiöitä itse pelaamisen lisäksi ovat esimerkiksi oheistuotteet, pelitutkimus ja pelijournalismi. Pelaaminen on suosittua ja pelibisneksessä liikkuu paljon rahaa: pelkästään amerikkalaiset käyttivät videopeleihin vuonna 2010 13,9 miljardia euroa.
Kolikoilla toimivat videopelit, arcade-pelit, saivat alkunsa Atarin vuonna 1972 julkaisemasta "Pong"-kolikkopelistä. Tästä sai alkunsa arcade-pelien ympärille rakentunut kolikkopeliteollisuus ja kolikkopelikulttuuri. 1970-luvun lopulla videopelejä ilmeistyi julkisille paikoille, esim. pelihalleihin yhä enemmän josta muodostui kolikkopelien kulta-aika. Suoranaisia ilmiöitä olivat tunnetuimmat pelit "Space Invaders" (1978) ja "Pac-Man" (1980). Esimerkiksi "Space Invaders" pian julkaisunsa jälkeen aiheutti hetkittäisen puutostilan Japanissa 100 yenin kolikoista ja se on tuottanut pelin valmistaneelle Taito Corporationille yli 500 miljoonaa yhdysvaltain dollaria.


title: Videopelikulttuuri

text: Siinä missä esim. Yhdysvalloissa ja Japanissa pelihalleja oli runsaasti, Suomessa pelihallikulttuuri kuitenkaan ei noussut valtailmiöksi. Pelihalleja oli harvassa, esim. huvipuistoissa - kolikkopelejä esiintyi enemmän yksittäin. Pelien levitys Suomessa oli RAY:n hallinnoimaa. Suomessa kotipelaamisen asema oli suhteessa julkiseen pelaamiseen vahva. Nykyisinkin pelihallikulttuuri kukoistaa edelleen vahvasti Japanissa, missä myös useat suositut kolikkopelit on luotu, esimerkiksi "Space Invaders", "Pac-Man", "Battlezone" (1980) ja "Donkey Kong" (1981).


title: Videopelikulttuuri

text: Tietokonepeli tässä artikkelissa terminä viittaa videopeliin, jota pelataan henkilökohtaista tietokonetta, PC:tä, alustana käyttäen. Tietokoneelle ensimmäisenä reaaliaikaista videografiikkaa käyttävän pelin, Spacewarin, kehittivät MIT:n oppilaat 1962. Spacewarin kaltaisista hyvin yksinkertaisista peleistä ja peligrafiikoista on laitteistojen ja peliteollisuuden kehityksen myötä nykyisin siirrytty erittäin näyttävien ja monipuolisten pelien äärelle.


title: Videopelikulttuuri

text: Vaikkakin tietokoneille julkaistaan paljoltikin samoja pelejä kuin konsolialustoillekin, yhden peligenren kohdalla on nähtävissä selkeä ero tietokonepelaamisen ja konsolipelaamisen (ks. Konsolipelit) välillä. Tosiaikaisten strategiapelien (esimerkiksi Starcraft) osuus tietokonepelien myynnistä on yli neljännes, kun taas konsolialustoilla niiden saavuttama suosio on lähes olematon. Yhtenä merkittävänä syynä pidetään konsolipelien peliohjainten kankeutta verrattuna tietokoneen kontrolleihin (usein näppäimistö ja hiiri). Tästä osoituksena on esimerkiksi Nintendo 64:lle aikanaan julkaistun Starcraft 64:n floppaus.


title: Videopelikulttuuri

text: Tietokonepelaaminen kytkeytyy muihin alustoihin emulaattoreiden kautta. Emulaattorit ovat ohjelmistoja, joiden avulla voi käyttää muita ohjelmia, esimerkiksi pelejä, sellaisellakin alustalla, joille niitä ei ole alun perin tarkoitettu. Tietokoneella pelataankin emulaattoreita apuna käyttäen paljon esimerkiksi vanhoja Arcade -pelejä sekä varhaisempien pelikonsoleiden pelejä.


title: Videopelikulttuuri

text: Konsolipeleillä tarkoitetaan videopelejä, joiden alustana on pelikonsoli. Pelikonsoli on käytännössä tietokone, joka on valmistettu päätarkoituksenaan pelaaminen.


title: Videopelikulttuuri

text:
Ensimmäinen kaupalliseen tarkoitukseen luotu pelikonsoli on Magnavox Odyssey vuodelta 1972 (myyntiluku 330 000 kappaletta)
. Pelikonsolisukupolvia on nähty tämän jälkeen useita. Suuren suosion saavutti esimerkiksi 1985 ilmestynyt Nintendo Entertainment System -pelikonsoli, joka myi 60 miljoonaa kappaletta elvyttäen romahtaneen peliteollisuuden.
Nykyään suosituimmat pelikonsolit ovat PlayStation 4, Nintendo Switch ja Xbox One. Myyntiluvut yhteensä lähenevät jo 190 miljoonaa kappaletta maailmanlaajuisesti, mikä kertoo konsolipelaamisen suosion valtavasta kasvusta vajaassa neljässä vuosikymmenessä. Erillisenä konsolityyppinä pidetyt käsikonsolit esitellään markkinaosuuksissa erillään perinteisistä konsoleista, ja niitä on myyty maailmanlaajuisesti perinteisiä konsoleita enemmän.


title: Videopelikulttuuri

text:
Kotipelaaminen on siis nykypäivänä vallitseva pelaamisen muoto. Kotipelaamiskulttuurin tutkimuksessa konsoleiden ja tietokonepelien suosiota on vertailtu. Konsolipelit ovat, etenkin Yhdysvalloissa, ottaneet viime aikoina tietokonepelaamista suuremman osuuden näistä pelaamismuodoista itselleen.
Nykyisin julkaistaankin paljon pelejä, jotka ovat saatavissa ainoastaan konsolialustoille, mutta eivät tietokoneille (kaikille tai osalle niistä, esim. Gran Turismo 5). Suosituimpien pelien suosio on valtaisa, esimerkiksi 2010 ilmestynyt Call of Duty: Black Ops myi julkaisuviikollaan maailmanlaajuisesti pelkästään XBOX360:lla ja PS3:lla yli 10 miljoonaa kappaletta.


title: Videopelikulttuuri

text: Mahdollisuus liittää konsolit verkkoon on tuonut yleiseksi ilmiöksi tietokonepelaamisestakin tutun verkkopelaamisen ja peliyhteisöt eli klaanit. Esimerkiksi kilpapelaaminen, ammattipelaaminen ja pelien pohjalta tehdyt elokuvat, esimerkkinä "Tomb Raider", ovat myös konsolipeleihin liittyviä ilmiöitä.


title: Videopelikulttuuri

text:
Mobiilipelillä tarkoitetaan videopeliä, jonka alustana toimii matkapuhelin tai kämmenmikro. Mobiilipelien aikakausi on vielä kohtuullisen nuori - ensimmäinen matkapuhelimella pelattava peli on 1997 ilmestynyt Snake-matopeli Nokian 6110 -matkapuhelimeen. Nykyään mobiilipelaaminen on verkottuneisuutensa ja sosiaalisuutensa ansiosta vakaammalla pohjalla. Mobiilipelaamisen suosio on kasvanut, kun Applen iPhonen kaltaisia yhtenäisiä alustoja mobiilipeleille on ilmestynyt
. Osoituksena tästä on suomalainen "Angry Birds" -mobiilipeli, jota on myyty 6,5 miljoonaa kopiota.
Osalle alustoista peli on mainosrahoitteinen ja siten ilmaiseksi ladattava, ja loppuvuodesta 2010 peli saavuttikin 50 miljoonan latauksen rajan.


title: Videopelikulttuuri

text: Kilpapelaaminen on nimensä mukaisesti kilpailullista videopelaamista. Kilpapelaamista harrastetaan monella tasolla amatööristä täyspäiväiseen ammattilaiseen. Periaatteessa mitä tahansa peliä voi pelata kilpaa, mutta yleisimpiä kilpapelattavia pelejä ovat RTS-, FPS ja urheilupelit. Pelejä voidaan pelata joko Internetin tai lähiverkon välityksellä. Suurimmat turnaukset järjestetään poikkeuksetta lähiverkossa, mutta esimerkiksi karsinnat turnaukseen voidaan pelata Internetin välityksellä. Kilpailujen palkinnot vaihtelevat hyvästä mielestä kymmeniin tuhansiin euroihin. Vain hyvin pieni osa pelaajista pelaa ammatikseen. Kilpapelaamisen nopean kehityksen ja lajin nuoren iän takia, kilpapelaamiselle ei ole muodostunut yhtenäisiä kansainvälisiä pelaajayhdistyksiä tai kattojärjestöjä turnausjärjestäjille, mikä johtaa joskus ongelmiin pelaajien oikeuksissa ja esimerkiksi palkkojen maksussa . Suurin osa kilpaa pelaavista pelaajista ei voita merkittäviä rahasummia vaan pelaa huvikseen, kavereiden kanssa tai yksin.


title: Videopelikulttuuri

text: Suurin osa ammattipelaamisessa pyörivästä rahasta tulee sponsoreilta. Sponsorit sponsoroivat tapahtumia, pelaajien muodostamia joukkueita ja jopa yksittäisiä pelaajia. Yksi tunnetuimmista ammattipelaajista on amerikkalainen Johnathan ”Fatal1ty” Wendel, jolla on oma Fatal1ty-nimeä kantava kilpapelaamiseen tarkoitettu välinemallistonsa. Muita tulon lähteitä turnausjärjestäjille ovat sisäänpääsymaksut itse turnauksiin ja turnauksen ympärille rakennettuihin laajempiin tapahtumiin. Suomessa Assemblyillä yhdistyy pelaamisen eri alakulttuurit kilpapelaamisesta demoskeneen.


title: Videopelikulttuuri

text: Sosiaalisen pelaamisen määrittely on vaikeaa. Periaatteessa kaikkeen pelaamiseen voidaan liittää sosiaalisia elementtejä, kuten peleistä keskustelua Internetissä tai kasvotusten. Yleensä sosiaalisella pelaamisella tarkoitetaan kuitenkin pelaamista jossa sosiaalinen kanssakäyminen on olennainen osa pelikokemusta. Klassisin esimerkki on konsoleilta tuttu kaksinpeli kahdella ohjaimella. Samaa sarjaa on lanit, joihin voi kerääntyä ihmisiä tietokoneineen kahdesta moneen tuhanteen. Kaikki lanit eivät kuitenkaan keskity pelaamiseen vaan esimerkiksi ohjelmointiin tai grafiikan tekemiseen.


title: Videopelikulttuuri

text: Internetpeleistä erityisesti MMOG:ssa sosiaalinen kanssakäyminen on tärkeässä osassa. Pelaajat muodostavat erilaisia ryhmiä pelistä riippuen ja kaverisuhteet liikkuvat molempiin suuntiin, pelimaailmasta oikeaan elämään ja toisinpäin. Virtuaalinen ympäristö mahdollistaa pelaajille oikeasta persoonastaan eroavan roolin ottamisen.


title: Videopelikulttuuri

text: Facebookpelit ovat yhteisöpalvelu Facebookin liitännäisiä, joita Facebookin käyttäjät voivat pelata oman Facebook -tilinsä kautta. Facebookpelit ovat Facebookiin asennettavia sovelluksia, liitännäisiä (applications). Facebookpelit ovat erittäin suosittuja maailmanlaajuisesti ja näkyvä osa Facebookin sosiaalista miljöötä.


title: Videopelikulttuuri

text:
Facebookpelien (kuten muidenkin Facebook -sovellusten) alustana toimii siis facebook.comiin kehitetty Facebook Platform -ohjelmisto .
Facebookpelit ovat sosiaalisen pelikulttuurin yksi näkyvimmistä ja kenties suosituimmista muodoista. Tästä kertovat Facebookin liitännäisten käyttäjämääriin liittyvät statistiikat. Esimerkiksi vuoden 2011 alun suosituin sovellus on peli, "CityVille", jolla on jo lähes 100 miljoonaa käyttäjää.
Suosituimman liitännäisten valmistajan, Zyngan, sovelluksilla on lähes 300 miljoonaa rekisteröitynyttä Facebookin käyttäjää. Zyngan sovellukset ovat nimenomaan pelejä.


title: Videopelikulttuuri

text: Nykyaikaiset pelit eivät ole enää valmiita peliteollisuuden tuottamia kokonaispaketteja, vaan pelaajat muuntelevat pelejä ja tuottavat niihin uutta sisältöä. Pelaajat eivät siis ole videopelikulttuurin piirissä vain kuluttajan asemassa, vaan aktiivisia tuottajia.